Številka: 35301-1/2025/5

Datum: 5. 3. 2025

**PROGRAM DELA**

**DRŽAVNE GEODETSKE SLUŽBE**

**ZA LETO 2025**

**Vsebina:**

**UVOD**

**1. STRATEŠKI CILJI DRŽAVNE GEODETSKE SLUŽBE**

* 1. Opis prioritetnih ukrepov v letih 2025 in 2026
  2. Pravne podlage
  3. Povzetek za odločanje

**2. PROGRAM DELA DRŽAVNE GEODETSKE SLUŽBE ZA LETO 2025**

A. Program dela Geodetske uprave Republike Slovenije in Geodetskega inštituta Slovenije za leto 2025

B. Naloge Geodetskega inštituta Slovenije za leto 2025 s področja dela drugih resorjev

C. Zeleni slovenski lokacijski okvir (GreenSLO4D)

**3. FINANČNI PROGRAM ZA LETO 2025**

A. Program dela za leto 2025

B. Program dela za leto 2025 po proračunskih postavkah Geodetske uprave Republike Slovenije

C. Zeleni slovenski lokacijski okvir (GreenSLO4D) – finančni del

**UVOD**

Zakon o geodetski dejavnosti (Uradni list RS, št. 77/10 in 61/17 – ZAID; v nadaljnjem besedilu: ZGeoD-1) v 29. členu določa, da mora Geodetska uprava Republike Slovenije (v nadaljnjem besedilu: Geodetska uprava RS) pripraviti in predložiti Vladi Republike Slovenije v sprejem letni program državne geodetske službe, ki mora vsebovati podrobnejšo opredelitev in predvideni obseg nalog državne geodetske službe ter predvideno višino sredstev za izvajanje teh nalog. ZGeoD-1 določa, da mora Vlada Republike Slovenije sprejeti letni program državne geodetske službe za tekoče leto najpozneje do 1. februarja tekočega leta.

Geodetska uprava RS v skladu z zakonsko določenimi obveznostmi izvaja naloge, ki se nanašajo na povezane referenčne nacionalne prostorske podatkovne zbirke, vključujoč opredelitev in izvedbo referenčnega geodetskega koordinatnega sistema, vzpostavitev in vzdrževanje zbirk prostorskih podatkov z metapodatki, izvajanje storitev v zvezi z dostopom in uporabo prostorskih podatkov, zagotavljanje potrebnih omrežnih rešitev in tehnologij ter zagotavljanje temeljnih storitev v podporo upravljanju prostora in drugim odločitvenim procesom. Vodi in vzdržuje tudi prostorsko podatkovno infrastrukturo, v okviru katere je opredeljena dostopnost in uporaba podatkov, cenovna politika storitev, uravnoteženost financiranja, usklajevanja in spremljanja delovanja prostorske podatkovne infrastrukture, ter kakovost upravljanja in razvoj človeških virov.

Geodetska uprava RS izvaja tudi naloge množičnega vrednotenja nepremičnin, določene z Zakonom o množičnem vrednotenju nepremičnin (Uradni list RS, št. 77/17, 33/19, 66/19, 54/23 – odl. US in 100/24; v nadaljnjem besedilu: ZMVN-1), za davčne in druge namene, določene z zakonom.

Delovanje Geodetske uprave RS vključuje naloge:

* vzpostavitve in vzdrževanja državnega prostorskega koordinatnega sistema, ki mora biti skladen z evropskim koordinatnim sistemom, da so zagotovljeni osnovni pogoji za izvajanje geodetsko-tehničnih nalog v državnem prostorskem koordinatnem sistemu ter za čezmejno povezovanje zbirk prostorskih podatkov;
* zagotavljanja osnovnih podatkov v uradnih zbirkah podatkov ter izvajanja postopkov evidentiranja podatkov državne meje, prostorskih enot, hišnih številk in zemljepisnih imen;
* zagotavljanja podatkov o nepremičninah v urejenih in kakovostnih uradnih zbirkah podatkov ter izvajanja postopkov evidentiranja nepremičnin in katastrskih preureditev, ter izboljševanje kakovosti teh evidenc;
* spremljanja in analiziranja nepremičninskega trga, vzdrževanja sistema množičnega vrednotenja nepremičnin ter zagotavljanja podatkov o trgu nepremičnin in ocenjenih tržnih vrednostih nepremičnin;
* zagotavljanja temeljnih podatkov in informacij o naravnem in grajenem okolju z državnim topografskim sistemom in s temeljnimi kartografskimi prikazi ter z drugimi izdelki fotogrametričnega zajema podatkov in daljinskega zaznavanja;
* vzpostavitve ter koordinacije na državni in mednarodni ravni na področju javne državne prostorske podatkovne infrastrukture, kjer je zadolžena tudi za izvajanje in spremljanje uvajanja Direktive Evropskega parlamenta o vzpostavitvi infrastrukture za prostorske informacije v Evropski skupnosti (INSPIRE);
* razvoja in vzdrževanja geoinformacijskih rešitev v podporo izvajanja notranjim procesom in za dostop do podatkov za zunanje uporabnike.

# STRATEŠKI CILJI DRŽAVNE GEODETSKE SLUŽBE

**Strateški cilji državne geodetske službe** podpirajo razvoj celovitega nepremičninskega sistema in nacionalne prostorske podatkovne infrastrukture z namenom zagotavljanja kakovostnih osnovnih in izvedenih podatkov ter storitev vsem uporabnikom, zlasti za podporo izvajanja politike urejanja prostora in okolja, zemljiške politike in kmetijske politike ter učinkovitega gospodarjenja z nepremičninami. Strateški cilji so:

* realizacija sodobnega referenčnega geodetskega koordinatnega sistema, ki omogoča enolično določanje položaja v prostoru ne glede na uporabljeno metodologijo in tehnologijo;
* zagotavljanje storitev (omrežje SIGNAL) za kakovostno določanje položaja v prostoru v realnem času in za naknadno obdelavo opazovanj za vse uporabnike;
* vzpostavitev tri-razsežnostnega (3D-) večnamenskega katastra nepremičnin, ki bo omogočal kakovostno evidentiranje meja lastninskih pravic ter fizičnih lastnosti nepremičnin;
* izboljšanje kakovosti katastrskih podatkov in posodobitev postopkov katastrskega preurejanja zemljišč z nadzorovanim upoštevanjem prostorskih planskih aktov;
* povrnitev kompetentne vloge in pristojnosti Geodetske uprave RS pri zajemu, upravljanju ter zagotavljanju kakovostnih in ažurnih topografskih in kartografskih podatkov ter izdelkov na ozemlju Republike Slovenije;
* vzpostavitev kakovostnih in standardiziranih rešitev za povezovanje in medopravilnost podatkovnih zbirk državne prostorske podatkovne infrastrukture;
* organizacijska prilagoditev Geodetske uprave RS za izvedbo strateških nalog, strokovno-inženirskega nadzora ter državne prostorske podatkovne infrastrukture.

Vsebina nalog navedenih v programu dela državne geodetske službe izhaja iz obveznosti, ki jih določajo materialni in organizacijski predpisi, ki urejajo področje državne geodetske službe v Republiki Sloveniji.

**Pričakovani rezultati prioritet do konca leta 2025 in usmeritve za leto 2026:**

1. **Izboljšava kakovosti podatkov katastra nepremičnin**
   1. redno izvajanje upravnega dela katastrskih postopkov v predpisanih zakonskih rokih,
   2. priprava in izvedba večletnega programa izboljšave katastra nepremičnin na območjih, kjer je na osnovi identificiranih potreb uporabnikov potrebno izboljšati pozicijsko točnost (območja državnih lokacijskih načrtov, poplavljena območja, ….),
   3. izvedba postopkov novih izmer na posameznih identificiranih območjih, kjer z lokacijsko izboljšavo ni dosežene ustrezne kakovosti (območja so bila določena ob sodelovanju z lokalnimi skupnostmi in organi državne uprave).
2. **Visokokakovostna 3D topografija**
   1. vzpostavljanje referenčne visokokakovostne 3D topografske baze na podlagi daljinskega zaznavanja, ki bo ažurno odražala dejansko stanje terena in objektov v naravi,
   2. masovni zajem in obdelava, modeliranje in vizualizacija ter inventarizacija 2,5D in 3D grajenih objektov iz podatkov laserskega skeniranja, ki bo omogočilo določanje bruto površine vsem objektom v državi, kar bo osnova za preverjanje atributov v katastru nepremičnin in izvajanje monitoringa prostora,
   3. izvedba aerofotografiranja in laserskega skeniranja ene tretjine ozemlja Republike Slovenije (izhodišča za skrajšanje cikla in povečanje prekrivanja),
   4. izdelava geokinematičnega modela Republike Slovenije za potrebe 4D referenčnega geodetskega modela.
3. **Izvedba postopkov vrednotenja nepremičnin**
   1. priprava in sprejem Uredbe o določitvi modelov vrednotenja nepremičnin (aprila 2025),
   2. pripis vrednosti nepremičninam in pošiljanje zbirnih potrdil (s prerazporeditvijo bo manjkajoča finančna sredstva v višini 2,4 mio EUR zagotovilo Ministrstvo za naravne vire in prostor; v nadaljnjem besedilu: MNVP),
   3. izvajanje postopkov uveljavljanja posebnih okoliščin (PO) (potrebno zagotoviti zaposlitev 6 dodatnih oseb),
   4. spremljanje trga nepremičnin in informiranje javnosti z objavo periodičnih poročil,
   5. vzpostavitev prenovljene evidence vrednotenja in evidence modelov vrednotenja,
   6. zaključek informacijske prenove v skladu s sprejetimi spremembami   
      ZMVN-1Cter povezovanje evidenc z ostalimi registri (npr. registra javnih najemnih stanovanj).
4. **Dograjevanje in delovanje skupne infrastrukture za prostorske informacije**
   1. namestitev procesnega vodila, dograditev portala ter registra in šifrantov, kar bo uporabnikom omogočalo enostavno dostopnost, vizualizacijo in uporabo prostorskih podatkov,
   2. uresničevanje strategije in akcijskega načrta GeoSlovenija za razvoj inovativnih prostorskih rešitev, kar bo povečalo prepoznavnost, vidnost in uporabnost lokacijskih podatkov.
5. **Izvajanje projekta** [**SLO4D**](https://www.gov.si/zbirke/projekti-in-programi/zeleni-slovenski-lokacijski-okvir-slo4d/) **in začetek projekta »Vaikard«, opredeljenega v** **Sporazumu o partnerstvu med Republiko Slovenijo in Evropsko komisijo za obdobje 2021−2027** (**Partnerski sporazum EKP21−27)**
6. **Aktivno mednarodno sodelovanje**
   1. delovanje v združenju evropskih geodetskih in katastrskih uprav EuroGeographics,
   2. izvajanje obveznosti Direktive 2007/2/ES Evropskega parlamenta in Sveta z dne 14. marca 2007 o vzpostavitvi infrastrukture za prostorske informacije v Evropski skupnosti (Direktiva INSPIRE) in Uredbe (EU) 2023/2854 Evropskega parlamenta in Sveta z dne 13. decembra 2023 o harmoniziranih pravilih za pravičen dostop do podatkov in njihovo uporabo (Akt o podatkih) (podatki velike vrednosti HVD ter EU podatkovni prostori),
   3. zastopanje Republike Slovenije v Evropskem regijskem odboru za globalno upravljanje s prostorskimi podatki (UN GGIM Evropa) in udeležba na plenarnem zasedanju UN GGIM Evropa,
   4. sodelovanje z geodetskimi upravami v regiji zahodnega Balkana in na območju bivše Avstro-Ogrske monarhije.

Program dela državne geodetske službe za leto 2025 obsega naloge, za katere so zagotovljena sredstva v Proračunu Republike Slovenije za leto 2025 (DP2025) (Uradni list RS, št. 123/23 in 104/24). Poleg nalog, za katere so v letu 2025 zagotovljena proračunska sredstva, so v program vključene tudi naloge, katerih izvajanje se začne v letu 2025 in se nadaljujejo v leto 2026 – zanje bo del sredstev treba zagotoviti v Proračunu Republike Slovenije za leto 2026. V programu so navedene tudi naloge, ki jih Geodetska uprava RS izvaja z lastnimi kadri, kamor sodi vodenje in vzdrževanje nepremičninskih evidenc, izvajanje del na osnovnem geodetskem sistemu, vzdrževanju državne meje in večino vsebinskih del na področju množičnega vrednotenja nepremičnin. V program je vključen tudi opis aktivnosti, ki jih bo v letu 2025 izvajala Geodetska uprava RS v projektu Zeleni slovenski lokacijski okvir (v nadaljnjem besedilu: GreenSLO4D), ki se financira iz Načrta za okrevanje in odpornost (v nadaljnjem besedilu: NOO), kot ključnega dela digitalizacije procesov in podatkov okolja in prostora z namenom izpolnitve zavez iz Evropskega zelenega dogovora Evropske komisije in skupnega evropskega digitalnega prostora.

## **Opis prioritetnih ukrepov v letih 2025 in 2026**

## **Izboljšava kakovosti podatkov katastra nepremičnin**

Ena ključnih nalog Geodetske uprave RS je vodenje upravnih postopkov na zahtevo strank, ki rezultirajo v vzdrževanju nepremičninskih evidenc. V letu 2025, glede na izkušnje iz preteklega leta, ko so se katastrski postopki izvajali v skladu z Zakonom o katastru nepremičnin (Uradni list RS, št. 54/21 in 85/24 − ZAID-A; v nadaljnjem besedilu: ZKN) in z uporabo nove informacijske rešitve IS Kataster, Geodetska uprava RS načrtuje izvedbo katastrskih postopkov in izdajo potrdil po naslednji časovni razporeditvi:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Jan | Feb | Mar | Apr | Maj | Jun | Jul | Avg | Sep | Okt | Nov | Dec | **skupaj** |
| **Predviden priliv katastrskih postopkov** | 5.500 | 5.500 | 6.000 | 6.000 | 6.000 | 5.000 | 5.500 | 5.000 | 6.000 | 6.000 | 6.000 | 6.000 | 68.500 |
| **Plan (rešeni katastrski postopki** | 6.000 | 6.000 | 6.500 | 6.500 | 6.000 | 5.500 | 5.000 | 5.000 | 6.000 | 6.500 | 6.500 | 5.000 | 70.500 |
| **Plan (izdana potrdila)** | 800 | 800 | 800 | 800 | 800 | 800 | 800 | 800 | 800 | 800 | 800 | 800 | 9.600 |

Geodetska uprava RS je na podlagi ZKN z uveljavitvijo nove formacijske rešitve začela z vodenjem podatkov o parcelah, stavbah, delih stavb in prostorskih enotah v enotni evidenci »kataster nepremičnin«. ZKN je uvedel enoten postopek – t. i. »katastrski postopek«, katerega tehnični del izvajajo geodetska podjetja, upravni del pa uslužbenci Geodetske uprave RS, pri čemer je bila že pred tem odpravljena krajevna pristojnost pri reševanju zadev. To je omogočilo, da je Geodetska uprava RS z uvedbo elektronskega poslovanja v letih 2022, 2023 in 2024 zagotovila reševanje upravnih zadev v okviru zakonsko določenih rokov – ta trend se želi nadaljevati tudi v letu 2025. Izdajanje potrdil o podatkih iz nepremičninskih evidenc se med letom bistveno ne spreminja, v letu 2024 se je ustalilo na cca. 800 potrdil mesečno – tak trend se pričakuje tudi v letu 2025, saj Geodetska uprava RS preko distribucijskega sistema zagotavlja izdajanje podatkov uporabnikom preko javno dostopnih vpogledovalnikov in spletnih storitev, državni organi pa lahko za potrebe vodenja svojih postopkov sami neposredno dostopajo do podatkov Geodetske uprave RS.

V letu 2025 se želi ohraniti trend reševanja upravnih zadev v obsegu, ki je cca. 5 % nad pričakovanim prilivom novih zadev na področju evidentiranja nepremičnin. Takšnemu načinu dela bo v letu 2025 treba prilagoditi organizacijsko strukturo Geodetske uprave RS, zato se načrtuje prilagoditev sistemizacije delovnih mest Geodetske uprave RS na način pridobitve nekaj novih kadrovskih virov, ki bodo lahko opravljali naloge nadzora in zagotavljanja večje kakovosti podatkov in storitev Geodetske uprave RS. Večjo usmerjenost k uporabniku je prinesel tudi začetek delovanja klicnega centra ter vzpostavitve baze znanja v okviru »centra znanja« in »centra za podporo uporabnikom«, ki je zaživel v letu 2024 v okviru projekta GreenSLO4D in se bo leta 2025 še dograjeval.

V programu dela državne geodetske službe za leto 2025 je ena izmed ključnih prioritet naloga izboljšanja kakovosti podatkov in storitev, ki jih zagotavlja Geodetska uprava RS uporabnikom. V strategiji delovanja geodetske službe do leta 2025 je kot eden izmed strateških ciljev opredeljeno izboljšanje kakovosti katastrskih podatkov in posodobitev postopkov katastrskega preurejanja zemljišč z nadzorovanim upoštevanjem prostorskih planskih aktov. Za doseganje tega cilja je v programu dela državne geodetske službe za leto 2025 kot ločeno poglavje dodano področje izboljšanja kakovosti podatkov in storitev (poglavje 1. v tabeli A.). Največji poudarek pri izboljšavi kakovosti podatkov bo namenjen izboljševanju položajne točnosti grafičnega dela katastra nepremičnin ter medsebojnem povezovanju in medsebojnem usklajevanju različnih zbirk prostorskih podatkov na podlagi lokacije. Geodetska uprava RS bo v letu 2025 nadaljevala s koordinacijo in izvajanjem upravnih postopkov zemljiškega preurejanja (komasacije, nova izmera, lokacijska izboljšava) ter evidentiranjem sprememb dejstev o zemljiščih in sestavinah (stavbe, deli stavb) v temeljnih nepremičninskih evidencah, z namenom izboljšanja položajne točnosti katastra nepremičnin.

Izvedba izboljšave lokacijske natančnosti grafičnih podatkov katastra nepremičnin se bo izvajala s postopki homogenizacije za tista območja posameznih delov katastrskih občin, kjer bo izkazana potreba uporabnikov (npr. območja občinskih podrobnejših prostorskih načrtov; območja, kjer se v okviru katastrskih postopkov ugotovi neustrezna natančnost podatkov; območja večjih načrtovanih javnih in zasebnih investicij; območja sanacije po poplavah itd.) Na območjih, kjer zaradi sprememb stanja v naravi s postopki homogenizacije ni možno doseči izboljšave grafičnih podatkov katastra nepremičnin, se bodo v letu 2025 izvajali postopki nove izmere po ZKN.

Z izvedbo postopkov izboljšave lokacijske natančnosti grafičnih podatkov katastra nepremičnin je Geodetska uprava RS začela v letu 2024, nalogo bo pospešeno nadaljevala v letu 2025.

Obseg izvedenih izboljšav je odvisen od izkazanih/ugotovljenih potreb uporabnikov, zagotovljenih sredstev za izvedbo postopkov izboljšav ter identifikacije območij, kjer položajna točnost katastra nepremičnin ni ustrezna. Ocenjuje se, da kakovost grafičnega dela katastra nepremičnin trenutno ni ustrezna na cca.. 1,5 % ozemlja Republike Slovenije, kar znaša 30.409 ha. Glede na trenutno izkazane stroške za izvedbo nove izmere na enem hektarju bi za izvedbo nove izmere tega celotnega območja (30.409 ha) potrebovali 155.000.000,00 EUR – ker finančnih sredstev v kratkem obdobju ne bo mogoče zagotoviti, se načrtuje izvedba tega ukrepa v naslednjih 10 letih, za njegovo celovito izvedbo pa bo treba zagotoviti dodatne finančne vire ali 1. v proračunu RS, 2. v strukturnih skladih ali 3. ob sofinanciranju s strani občin in investitorjev.

Izboljšava podatkov katastra nepremičnin ni enkratna naloga, zato se bo izvajala (nadaljevala) tudi v naslednjih letih (npr. območja večjih javnih in zasebnih investiciji na področju prometa, energetike, urejanja vodotokov itd.).

Pozicijska točnost podatkov katastra nepremičnin je ključnega pomena pri medsebojnih povezavah prostorskih podatkov na podlagi lokacije (grafični preseki), zato je ta naloga obravnavana kot ključen predpogoj pri zagotavljanju medopravilnosti prostorskih podatkov ter digitalnega poslovanja na področju prostorskega načrtovanja in graditve objektov. Naloga se izvaja v okviru projekta GreenSLO4D. Izvedba izboljšav s postopki homogenizacije in novo izmero je časovno in po obsegu odvisna od zagotovljenih sredstev, ki jih v integralnem delu proračuna RS trenutno ni dovolj, zato se bo del nalog za izboljšanje kakovosti podatkov in storitev Geodetske uprave RS financiral tudi iz sredstev sklada za okrevanje in odpornost na način, da bo zahteva za predhodno ureditev podatkov katastra nepremičnin vključena v vse vsebinske naloge.

## **Visokokakovostna 3D topografija**

## V letu 2025 bo Geodetska uprava RS nadaljevala z vzpostavljanjem referenčne visokokakovostne 3D topografske baze na podlagi daljinskega zaznavanja ki bo ažurno odražala dejansko stanje terena in objektov v naravi. Načrtuje se izvedbo masovnega zajema in obdelava, modeliranje in vizualizacija ter inventarizacija 2,5D in 3D grajenih objektov iz podatkov laserskega skeniranja (kar bo omogočilo določanje bruto površine vsem objektom v državi, kar bo osnova za preverjanje atributov v katastru nepremičnin in izvajanje monitoringa prostora). Izvedeno bo tudi aerofotografiranje in lasersko skeniranje ene tretjine ozemlja Republike Slovenije, kamor sodi tudi aktivnost za pripravo izhodišč za skrajšanje cikla snemanja in povečanje prekrivanja. Izdelan bo geokinematični model Republike Slovenije za potrebe 4D referenčnega geodetskega modela ter zagotavljano redno delovanje državnega geodetskega referenčnega sistema kot osnove za vse geo-lokacijske storitve, preko razvojnih nalog in terenskih meritev.

## **Izvedba postopkov vrednotenja nepremičnin**

V skladu z ZMVN-1 je bil v letu 2024 osnutek modelov vrednotenja nepremičnin že v usklajevanju z vsemi občinami in s strokovno javnostjo, izvedena je bila javna razgrnitev predloga modelov vrednotenja nepremičnin in poskusni izračun vrednosti nepremičnin ter proučene vse prejete pripombe na predlog modelov vrednotenja. Za zaključek postopka določitve modelov vrednotenja nepremičnin in izvedbo drugih, z ZMVN-1 določenih nalog množičnega vrednotenja nepremičnin, je treba v letu 2025 še izvesti naslednje naloge:

* priprava Uredbe o določitvi modelov vrednotenja nepremičnin in njen sprejem na Vladi Republike Slovenije,
* zaposlitev 10 – ih strokovnjakov na Uradu za množično vrednotenje nepremičnin pri Geodetski upravi RS,
* javna objava novih modelov vrednotenja nepremičnin (datum vrednosti   
  1. 1. 2025) v evidenci modelov vrednotenja,
* javna objava posplošene vrednosti vseh nepremičnin, izračunanih na podlagi podatkov katastra nepremičnin in novih modelov vrednotenja nepremičnin, v evidenci vrednotenja,
* pošiljanje potrdil o podatkih evidence vrednotenja vsem lastnikom nepremičnin (1,2 milijona lastnikov),
* obravnava vlog, posredovanih s strani lastnikov nepremičnin, in izvedba postopkov ugotavljanja posebnih okoliščin po ZMVN-1.

V Programu dela državne geodetske službe za leto 2025 so načrtovane aktivnosti, povezane z vzdrževanjem in vodenje informacijskega sistema evidence trga nepremičnin ter evidence vrednotenja, kot tudi njihova prilagoditev glede na spremembe na področju evidentiranja nepremičnin. V letu 2025 bodo pripravljena redna poročila o dogajanju na slovenskem trgu nepremičnin, izvajala se bo priprava podatkov za določanje modelov vrednotenja nepremičnin (spremljanje trga nepremičnin, pregled in preverjanje podatkov o cenah in najemninah), izvajale se bodo naloge in analize za pripravo predloga izboljšanih modelov vrednotenja ter vsebinsko vodenje in vzdrževanje evidence modelov vrednotenja nepremičnin.

Geodetska uprava RS načrtuje izvedbo aktivnosti v naslednjih rokih:

* april 2025: sprejeta nova Uredba o določitvi modelov vrednotenja nepremičnin,
* do konca leta 2025: pošiljanje potrdil o podatkih evidence vrednotenja vsem lastnikom nepremičnin,
* maj 2025: začetek uveljavljanja posebnih okoliščin.

Te naloge se bodo izvedle v okviru nalog, opredeljenih v Programu dela državne geodetske službe za leto 2025 (naloga 1.16 ter naloge od 7.1. do 7.3.), ki se financirajo iz integralnih sredstev, kot tudi v okviru aktivnosti, ki se izvajajo v okviru projekta GreenSLO4D (naloga V.1. v tabeli Zeleni slovenski lokacijski okvir GreenSLO4D).

Na pobudo Ministrstva za infrastrukturo (v nadaljnjem besedilu: MzI) in Ministrstva za pravosodje (v nadaljnjem besedilu: MP) bo Geodetska uprava RS dopolnila tudi enotno metodologijo za cenitve nepremičnin ob odkupih v javno korist, ki je bila izdelana leta 2014 ter jo prilagodila trenutno veljavnim modelom vrednotenja in razmeram na trgu nepremičnin.

Sprejem uredbe o modelih vrednotenja nepremičnin ter javna objava vrednosti nepremičnin v dopolnjeni evidenci vrednotenja bo izvedena v okviru nalog, opredeljenih v Programu dela državne geodetske službe za leto 2025, ki se financirajo iz integralnih sredstev, kot tudi v okviru aktivnosti, ki se izvajajo v okviru projekta GreenSLO4D.

## **Dograjevanje in delovanje skupne infrastrukture za prostorske informacije**

V letu 2025 bo Geodetska uprava RS izvedla namestitev procesnega vodila, dograditev portala ter registra in šifrantov z uporabo skupne geoinformacijske infrastrukture na državnem računalniškem oblaku - DRO, kar bo uporabnikom omogočalo enostavno dostopnost, vizualizacijo in uporabo prostorskih podatkov. Nadaljevalo se bo z nalogami uresničevanja strategije in akcijskega načrta GeoSlovenija za razvoj inovativnih prostorskih rešitev v skladu z usmeritvami Ministrstva za digitalno preobrazbo (v nadaljnjem besedilu: MDP), kar bo povečalo prepoznavnosti, vidnosti in uporabnosti lokacijskih podatkov.

## **Izvajanje projekta** [**SLO4D**](https://www.gov.si/zbirke/projekti-in-programi/zeleni-slovenski-lokacijski-okvir-slo4d/) **in začetek projekta »Vaikard«, opredeljenega v Sporazumu o partnerstvu med Slovenijo in Evropsko komisijo za obdobje 2021−2027** (**Partnerski sporazum EKP21−27)**

V letu 2025 bo Geodetska uprava RS nadaljevala z vsemi koordinacijskimi in pripravljalnimi aktivnostmi ter v drugi polovici leta tudi operativno začela z izvedbo projekta »Vaikard«, ki predstavlja izgradnjo digitalnega dvojčka in je opredeljen v Sporazumu o partnerstvu med Slovenijo in Evropsko komisijo za obdobje 2021−2027 (Partnerski sporazum EKP21−27).

## **Aktivno mednarodno sodelovanje**

Tudi v letu 2025 bo Geodetska uprava RS aktivna na področju mednarodnega sodelovanja in izmenjave izkušenj in primerov dobrih praks s sorodnimi organizacijami v tujini. Aktivno bo delovala v združenju evropskih geodetskih uprav EuroGeographics ter izvajali obveznosti EU direktive INSPIRE in EU Akta o podatkih (podatki velike vrednosti HVD ter EU podatkovni prostori). Republika Slovenija bo zastopana v UN GGIM Evropa in se udeležila plenarnega zasedanja UN GGIM na sedežu OZN v New Yorku. Geodetska uprava RS bo sodelovala z geodetskimi upravami v regiji zahodnega Balkana in na območju bivše Avstro-Ogrske monarhije.

## **Pravne podlage**

Državna geodetska služba, ki jo izvaja Geodetska uprava RS, je opredeljena v ZGeoD-1 kot del geodetske dejavnosti, ki obsega vzpostavitev, vodenje in vzdrževanje zbirk podatkov na področju referenčnih koordinatnih sistemov, evidentiranja nepremičnin, množičnega vrednotenja nepremičnin, državne meje, prostorskih enot in hišnih številk ter topografskega in kartografskega sistema. Določene strokovno-tehnične in razvojne naloge na področju topografskega in kartografskega sistema za potrebe obrambe države opravlja Geodetska uprava RS v sodelovanju z ministrstvom, pristojnim za obrambo (v nadaljnjem besedilu: Ministrstvo za obrambo). Določene razvojne in strokovno-tehnične naloge državne geodetske službe opravlja Geodetski inštitut Slovenije.

Pristojnost Geodetske uprave RS za izvajanje nalog vzpostavitve, vodenja in vzdrževanja državnega geodetskega referenčnega sistema je opredeljena v Zakonu o državnem geodetskem referenčnem sistemu (Uradni list RS, št. 25/14 in 61/17 – ZAID; v nadaljnjem besedilu: ZDGRS) in podzakonskih aktih (uredbe, pravilniki), sprejetih na njegovi podlagi. Evidentiranje državne meje v evidenci državne meje in dela na področju državne meje določata ZKN in Zakon o evidentiranju državne meje z Republiko Hrvaško (Uradni list RS, št. 69/17; v nadaljnjem besedilu: ZEDMRH).

Pristojnosti in naloge Geodetske uprave RS na področju zemljiške administracije določa ZKN, na področju množičnega ocenjevanja vrednosti nepremičnin pa ZMVN-1, na področju določanja območij ter imenovanja in označevanja naselij, ulic in stavb Zakon o določanju območij ter o imenovanju in označevanju naselij, ulic in stavb (Uradni list RS, št. 25/08; v nadaljnjem besedilu: ZDOIONUS), podzakonski predpisi, sprejeti na podlagi navedenih zakonov, in številni področni zakoni, ki se nanašajo na področja pravnega urejanja pravic na nepremičninah, urejanja prostora, graditve objektov, obrambe ter varstva pred naravnimi in drugimi nesrečami, energetike in druge javne gospodarske infrastrukture, kmetijstva in gozdarstva, varovanja narave in okolja, varstva kulturne dediščine in podobno.

ZKN kot temeljni sistemski predpis ureja vodenje podatkov o nepremičninah (parcelah, stavbah in delih stavb) v enotni evidenci »kataster nepremičnin«, podatkov o državni meji v evidenci državne meje, podatkov o prostorskih enotah v registru prostorskih enot in podatkov o naslovih v novi evidenci »register naslovov«. ZKN je pravna podlaga za celovito informatizacijo vseh poslovnih procesov v zvezi z odločanjem o vpisih v kataster nepremičnin, register prostorskih enot, evidenco državne meje in register naslovov.

Področje javne prostorske podatkovne infrastrukture ureja Zakon o infrastrukturi za prostorske informacije (Uradni list RS, št. 8/10, 84/15 in 18/23 – ZDU-1O; v nadaljnjem besedilu: ZIPI), ki določa pravila za vzpostavitev in zagotavljanje infrastrukture za prostorske informacije. Z ZIPI se je v pravni red Republike Slovenije prenesla Direktiva 2007/2/ES Evropskega parlamenta in Sveta z dne 14. marca 2007 o vzpostavitvi infrastrukture za prostorske informacije v Evropski skupnosti (v nadaljnjem besedilu: Direktiva INSPIRE). ZIPI določa ministrstvo, pristojno za državno geodetsko službo, kot nacionalno točko za stike za INSPIRE. Ključna predpisa sta še Zakon o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18 in 141/22; v nadaljnjem besedilu: ZDIJZ), ki s podzakonskimi predpisi določa politiko dostopa do informacij javnega značaja, in Uredba o prostorskem informacijskem sistemu (Uradni list RS, št. 119/07, 8/10 – ZIPI, 61/17 – ZUreP-2 in 199/21 – ZUreP-3), ki določa vsebino nastajajočega prostorskega informacijskega sistema.

Področje prostorskih evidenc za namene prostorskega načrtovanja in gradnje objektov urejata Gradbeni zakon (Uradni list RS, št. 199/21, 105/22 – ZZNŠPP, 133/23 in   
85/24 – ZAID-A) in Zakon o urejanju prostora (Uradni list RS, št. 199/21,   
18/23 – ZDU-1O, 78/23 – ZUNPEOVE, 95/23 – ZIUOPZP, 23/24 in 109/24).

**1.3 Povzetek za odločanje**

MNVP bo skupaj z Geodetsko upravo RS v letih 2025 in 2026 prednostno izvajalo tiste ukrepe, ki so za področje dela Geodetske uprave RS zapisani v »Planu dela Ministrstva za naravne vire in prostor za leti 2025 in 2026«.

Reševanje upravnih zadev na področju evidentiranja nepremičnin v instrukcijskem roku izvaja Geodetska uprava RS z lastnimi kadri. Dodatno izboljšanje učinkovitosti poslovanja bo prinesla prilagoditev organizacijske oblike dela na način, ki bo zagotavljal resurse tudi za naloge nadzora in upravljanja kakovosti podatkov in storitev Geodetske uprave RS. Večja usmerjenost uporabnikom se bo v letu 2025 odražala tudi v nadgradnji delovanja klicnega centra ter vzpostavitve baze znanja v okviru centra znanja in centra za podporo uporabnikom (vzpostavljena že v letu 2024).

Ukrep za izboljšanje kakovosti podatkov in storitev Geodetske uprave RS s poudarkom na izboljšanju položajne točnosti katastra nepremičnin se bo nadaljeval tudi v letu 2025 z izvajanjem večletnega programa izvedbe novih izmer prednostno na identificiranih območjih, kot tudi z vzpostavitvijo učinkovitega koordinacijskega mehanizma za usklajevanje potreb uporabnikov ter izvedbi novih izmer na najbolj kritičnih območjih (npr. območja prizadeta v poplavah itd.).

Ukrep za posodobitev ter vodenje in vzdrževanje večnamenske evidence dejanske rabe zemljišč, s poudarkom na stavbnih zemljiščih, se bo uresničeval v sklopu nalog in aktivnosti, načrtovanih v projektu GreenSLO4D, ki je financiran iz NOO.

Ukrep vzpostavitve večnamenske visokokakovostne 3D topografske baze na podlagi podatkov daljinskega zaznavanja ter strojnega učenja bo zagotovil pogoje za izgradnjo digitalnega dvojčka Slovenije, ki bo natančno in ažurno odražala dejansko stanje terena in objektov v naravi. To bo omogočilo masovni zajem in obdelavo, modeliranje in vizualizacijo ter inventarizacijo 2,5D in 3D grajenih objektov iz podatkov laserskega skeniranja, ter določanje bruto površine vsem objektom v državi. Za izvajanje učinkovitega monitoringa prostora ter preverjanja atributov v katastru nepremičnin in v drugih upravnih procesih bo treba zagotoviti izvedbo aerofotografiranja in laserskega skeniranja ene tretjine ozemlja Republike Slovenije ter oblikovati izhodišča za skrajšanje cikla in povečanje prekrivanja. Izdelan bo geokinematski model Republike Slovenije za potrebe 4D referenčnega geodetskega modela.

Sprejem nove Uredbe o določitvi modelov vrednotenja nepremičnin (zadnja je bila sprejeta leta 2020) ter javna objava vrednosti nepremičnin v dopolnjeni evidenci vrednotenja bo izvedena v okviru nalog, opredeljenih v programu del državne geodetske službe za leto 2025, ki se financirajo iz integralnih sredstev, kot tudi v okviru aktivnosti, ki se izvajajo v okviru projekta GreenSLO4D. Dolgoročno pa bo treba zagotoviti tako sredstva za migracijo teh podatkov v državni računalniški oblak kot tudi sredstva za nekaj dodatnih kadrovskih virov, ki doslej Geodetski upravi RS kljub obveznosti iz ZMVN-1 še niso bili zagotovljeni.

**2. PROGRAM DELA DRŽAVNE GEODETSKE SLUŽBE ZA LETO 2025**

**A. Program dela Geodetske uprave Republike Slovenije in Geodetskega inštituta Slovenije za leto 2025**

|  |  |  |  |  |
| --- | --- | --- | --- | --- |
| Zap. št. | Opis naloge | Program 2025 | | |
| 1 | **Izboljšava kakovosti podatkov nepremičninskih evidenc** |  | | |
| 1.1 | Izboljšava lokacijske natančnosti grafičnih podatkov |  | | |
|  | Izvedba izboljšave lokacijske natančnosti grafičnih podatkov katastra nepremičnin s postopki homogenizacije za območja posameznih delov katastrskih občin, kjer bo izkazana potreba uporabnikov  (npr. območja občinskih podrobnejših prostorskih načrtov, območja kjer se v okviru katastrskih postopkov ugotovi neustrezna natančnost podatkov,…). | V okviru te naloge bodo v letu 2025 izvedene naslednje aktivnosti:   * izvedena lokacijska izboljšava katastra nepremičnin (izravnava in homogenizacija grafičnih podatkov katastra nepremičnin) na posameznih delih katastrskih občin, kjer je pozicijska natančnost najslabša; * zaključevanje postopkov homogenizacije na 25 območjih cca.. 400 ha, začetih v letu 2024, predvidena še izvedba postopkov na 40 območjih cca.. 650 ha.   Lokacijska izboljšava bo izvedena na območjih, kjer bo izkazan interes/potrebe uporabnikov. Nalogo izvajajo uslužbenci območnih geodetskih uprav (OGU) z obdelavo in uporabo podatkov digitalnega ortofota ter posnetkov analitičnega snemanja (Lidar), na podlagi analize in uporabe podatkov arhivskih meritev ter z dodatnimi terenskimi meritvami, ki jih bodo izvajali zunanji izvajalci (geodetska podjetja). | | |
| 1.2 | Nove izmere |  | | |
|  | Na območjih, kjer zaradi sprememb stanja v naravi s postopki homogenizacije ni možno doseči izboljšave grafičnih podatkov katastra nepremičnin, se glede na potrebe izvede nova izmera po ZKN. Obseg izvedenih izboljšav je odvisen od izkazanih/ugotovljenih potreb uporabnikov in zagotovljenih sredstev za izvedbo. Izboljšava podatkov katastra nepremičnin ni enkratna naloga, zato se bo izvajala (nadaljevala) tudi v naslednjih letih.  Za dolgoročno planiranje izvedbe izboljšave grafičnih podatkov katastra nepremičnin bodo izvedene analize potreb uporabnikov in predlogi optimizacije postopkov lokacijskih izboljšav in novih izmer. | V okviru te naloge bodo v letu 2025 izvedene naslednje aktivnosti:   * nadaljevanje usklajevanja potreb uporabnikov ter identifikacija območji, kjer položajna točnost katastra nepremičnin ni ustrezna (območja večjih javnih in zasebnih investiciji); * izvedba novih izmer (postopki urejanja mej, parcelacije, preureditve …) na območjih, kjer s postopki homogenizacije lokacijske natančnosti podatkov katastra nepremičnin ni možno izboljšati; * zaključek postopka nove izmere na območju KO Boračeva in začetek postopkov na več območjih novih izmer v površini cca.. 200 ha; * izvedba študije analize optimiziranja postopkov novih izmer.   Izvedba izboljšav s postopki homogenizacije in novo izmero je časovno in po obsegu odvisna od zagotovljenih sredstev. Nalogo izvajajo zunanji izvajalci (geodetska podjetja) v obsegu razpoložljivih finančnih sredstev v okviru projekta GreenSLO4D. | | |
| 1.3 | Evidentiranje mejnih točk na mejah katastrskih občin |  | | |
|  | V sklopu izboljšave grafičnih podatkov katastra nepremičnin bo pripravljena metodologija za vzpostavitev sistema evidentiranja starih mejnikov (točk) na meji katastrskih občin z namenom uporabe v postopkih lokacijske izboljšave mej parcel v katastru nepremičnin. | V okviru te naloge bodo v letu 2025 izvedene naslednje aktivnosti:   * izdelana bo metodologija za vzpostavitev sistema evidentiranja mejnikov (točk) na meji katastrskih občin, ki je podlaga za planirano nalogo v nasladnih letih glede vzpostavitve sistemske baze opazovanj kot podlaga za postopke izboljšanja kakovosti grafičnih podatkov katastra nepremičnin in optimizacijo izvedbe katastrskih postopkov. | | |
| GI | Sodelovanje pri pripravi metodologije za vzpostavitev sistema evidentiranja starih mejnikov (točk) na meji katastrskih občin. | V okviru te naloge bo Geodetski inštitut Slovenije sodeloval pri izvedbi aktivnosti:   * strokovno-tehnična podpora pri izdelavi metodologije za vzpostavitev sistema evidentiranja mejnikov (točk) na meji katastrskih občin. | | |
| 1.4 | Izvedba podpore izvajanju postopkov vodenja in vzdrževanja podatkov nepremičninskih evidenc po ZKN |  | | |
|  | * izvedba postopkov odprave napak in neskladij med podatki nepremičninskih evidenc in registra prostorskih enot, ki se ugotovijo ob uporabi podatkov in so posledica izdelanih elaboratov ali izvedenih postopov evidentiranja; * izvedba uskladitve podatkov v tehničnih dopolnitvah elaboratov; * izvedba dopolnitev podatkov (na posameznih atributih – točnost, urejenost …); * pregled in ureditev grafičnih podatkov katastra nepremičnin z grafičnimi podatki prostorskih enot iz registra prostorskih enot; * analiza podatkov in postopkov ter implementacija sprememb zaradi sprememb ZKN, koordinacija in vodenje postopkov po lokacijah; * pregled arhivskih dokumentov registra prostorskih enot, priprava pravil za prenos arhivskih dokumentov v novo informacijsko rešitev ter izvedba migracije. | V okviru te naloge bodo v letu 2025 izvedene naslednje aktivnosti:   * odprava napak ali neskladij med podatki; * izdelani elaborati in spremembe podatkov za evidentiranje v evidenci; * dopolnjeni podatki v katastru nepremičnin (različni atributi); * usklajeni grafični podatki katastra nepremičnin in prostorskih enot iz registra prostorskih enot; * izdelana pravila za migracijo in izvedena migracija dokumentov; * na podlagi izvedene analize sprememb ZKN sprejeti ukrepi za usklajeno izvajanje in koordinirano vodenje postopkov evidentiranja nepremičnin. | | |
| GI | Sodelovanje pri izvedbi postopkov vodenja in vzdrževanja podatkov nepremičninskih evidenc:   * izvedba postopkov odprave napak in neskladij med podatki nepremičninskih evidenc in registra prostorskih enot, ki se ugotovijo ob uporabi podatkov in so posledica izdelanih elaboratov ali izvedenih postopov evidentiranja; * izvedba dopolnitev podatkov (na posameznih atributih – točnost, urejenost …); * pregled in ureditev grafičnih podatkov katastra nepremičnin z grafičnimi podatki prostorskih enot iz registra prostorskih enot; * sodelovanje pri pregledu arhivskih dokumentov registra prostorskih enot, priprava pravil za prenos arhivskih dokumentov v novo informacijsko rešitev ter izvedba migracije. | V okviru te naloge bo Geodetski inštitut Slovenije sodeloval pri izvedbi naslednjih aktivnosti:   * izvedba postopkov urejanja podatkov in odprave napak in neskladij med podatki nepremičninskih evidenc; * strokovno-tehnična podpora dopolnitvi podatkov katastra nepremičnin (različni atributi); * uskladitev grafičnih podatkov katastra nepremičnin in prostorskih enot iz registra prostorskih enot; * strokovno-tehnična podpora izvedbi analize arhivskih dokumentov registra prostorskih enot; * strokovno-tehnična podpora izdelavi pravil za migracijo in izvedba migracije dokumentov. | | |
| 1.5 | Zajem podatkov o novih in spremenjenih stavbah na območjih izvedenega cikličnega aerofotografiranja. |  | | |
|  | Zajem podatkov o novih in spremenjenih stavbah na podlagi podatkov izvedenega laserskega skeniranja Republike Slovenije (CLSS - območje 1115 listov DOF, izdelanega v letu 2024 osrednji del Republike Slovenije). | V okviru te naloge bodo v letu 2025 izvedene naslednje aktivnosti:   * identifikacija podatkov o novozgrajenih in spremenjenih stavbah iz prevzetih podatkov katastra nepremičnin za del območja Republike Slovenije (osrednji del države), za katerega je izvedeno CLSS skeniranje (1115 listov DOF). | | |
| GI | Zajem podatkov o novih in spremenjenih stavbah na območjih izvedenega laserskega skeniranja Republike Slovenije (CLSS - območje 1115 listov DOF, izdelanega v letu 2024 osrednji del Republike Slovenije). | V okviru te naloge bo Geodetski inštitut Slovenije sodeloval pri izvedbi naslednje aktivnosti:   * izvedba strokovno-tehničnih nalog pri identificiranju podatkov o novozgrajenih in spremenjenih stavbah iz prevzetih podatkov katastra nepremičnin (vključno s stavbami, ki v naravi več ne obstajajo) na območjih izvedenega laserskega skeniranja Republike Slovenije (CLSS - območje 1115 listov DOF, izdelanega v letu 2024 osrednji del Republike Slovenije). | | |
| 1.6 | Izvedba sistematične izboljšave grafičnega sloja bonitete zemljišč |  | | |
|  | Izvedba sistematične izboljšave grafičnega sloja bonitete zemljišč s poudarkom na pregledu in ureditvi podatkov posebnih vplivov. | V okviru te naloge se bodo v letu 2025 nadaljevale naslednje aktivnosti iz leta 2024:   * izveden bo pregled in vpis sprememb podatkov sloja bonitete zemljišč na območjih s kraškimi značilnostmi (območje Ilirske Bistrice in Pivke ter območje Planinskega polja) – okvirno 80.000 ha, ter pripis spremenjenih bonitetnih točk parcelam na območjih sprememb; * na posameznih območjih z večjimi odstopanji bonitete zemljišč (primerjava vrednosti bonitete ob vzpostavitvi s podatki grafičnega sloja bonitet) bo izvedena preveritev podatkov o kakovosti tal. Na podlagi ugotovljenih sprememb o kvaliteti tal bo posodobljen grafični sloj bonitete zemljišč in izveden pripis podatka o boniteti na parcelo. Predviden obseg preveritev bo izveden na območju cca.. 15.000 ha, če bodo zagotovljena sredstva za sodelovaje zunanjih izvajalcev.   Nalogo pregleda grafičnega sloja bonitete zemljišč izvajajo uslužbenci Geodetske uprave RS in zunanji izvajalec. | | |
| 1.7 | Raziskovalna naloga (CRP 2023−2026) |  | | |
|  | Izvedba raziskovalne naloge o možnostih zagotavljanja 3D podatkov o stavbah, ki bodo verodostojnejši, ažurnejši, natančnejši, podrobnejši, predvsem pa neposredno dostopni v 3D obliki. Takšna oblika odpira nove možnosti uporabe za modeliranje zunanjosti stavb, integracijo podatkov o etažni lastnini in rabi prostorov, opredelitev lastninskih odnosov v stavbah, vrednotenje nepremičnin, vizualizacijo stavb za uporabnike in nove storitve na področju e-graditve ter e-planiranja. Prav tako daje takšna oblika možnost prihodnje uporabe 3D podatkov v konceptu BIM oziroma GeoBIM. Vir podatkov bo ciklično aerosnemanje in lasersko skeniranje Republike Slovenije (CLSS). | V okviru te naloge bodo v letu 2025 izvedene naslednje aktivnosti:   * končanje raziskovalne naloge »Avtomatski zajem 3D stavb iz gostega oblaka točk za potrebe katastra nepremičnin in GeoBIM«; * izdelan bo predlog metodologije vzdrževanja podatkov katastra nepremičnin iz gostega oblaka točk. | | |
| 1.8 | Dopolnitve in nadgradnje programskih rešitev | |  | |
|  | Za programske rešitve, ki se uporabljajo za vodenje in vzdrževanje nepremičninskih evidenc in zbirnega katastra gospodarske javne infrastrukture, je treba zagotoviti dopolnitve in nadgradnje, ki so posledica sprejema novih ali spremenjenih predpisov (ki se odrazijo v spremenjenih strukturah in zapisih podatkov ali spremenjenih postopkih), potrebnih integracij med posameznimi informacijskimi rešitvami v okviru Geodetske uprave RS in povezanih evidenc ali potrebnih optimizacij delovanja sistema na podlagi izkušenj in potreb uporabnikov in na podlagi spremenjene zakonodaje, ki vpliva na evidentiranje nepremičnin. | | V okviru te naloge bodo v letu 2025 izvedene naslednje aktivnosti:   * vsebinsko in postopkovno nadgrajene, dopolnjene ali medsebojno integrirane programske rešitve za področje vodenja in urejanja nepremičninskih evidenc (kataster nepremičnin, register prostorskih enot, register naslovov, zbirni kataster gospodarske javne infrastrukture); * dopolnitev zaradi sprememb zakonodaje (ZKN, GZ–1, ZureP–3). | |
| 1.9 | Državna geodetska infrastruktura | |  |
|  | V okviru podpore in vzdrževanja temeljne državne geodetske infrastrukture, ki jo predstavljata omrežje stalnih GNSS postaj SIGNAL in državna geodetska mreža 0. reda, bo izvedeno analitično spremljanje delovanja omrežij.  Izvajanje raziskovalnih nalog s področja državnega geodetskega referenčnega sistema. | | V okviru te naloge bodo v letu 2025 izvedene naslednje aktivnosti:   * izvedba analitičnega dela delovanja obeh GNSS omrežij za potrebe zagotavljanja kakovostne geodetske reference; * izvajanje CRP (2023-2025) št. V2-2342 »Care4SIGNAL - Ocena tveganja motenj signalov GNSS v slovenskem državnem omrežju stalnih postaj SIGNAL«. |
| 1.10 | Operativna izvedba meritev | |  |
|  | Izvajale se bodo terenske geodetske meritve skladno z letnim načrtom terenskih del. Dela v okviru te naloge bodo izvedena z uslužbenci Geodetske uprave RS. | | V okviru te naloge bodo v letu 2025 izvedene naslednje aktivnosti:   * sanacija nivelmanskih poligonov nižjih redov v dolžini 30 km; * gravimetrične meritve, kontrolne meritve za CAS in DTM, kontrolne meritve za potrebe nadzora delovanja GNSS omrežij, meritve na geodinamični-GNSS mreži, določitev koordinat signalom (C) za orientacije; * meritve na točkah za vpetje geoida in druge meritve za potrebe uvedbe 4D državnega koordinatnega sistema in njegovega rednega vzdrževanja; * pripravljalna dela in meritve na območjih, kjer so na osnovi analiz ugotovljene potrebe po dodatnih meritvah za namen izboljšave geodetske osnove in potrebe izboljšave katastra nepremičnin, predvsem na južni meji; * izvedba drugih strokovno-tehničnih nalog z namenom vzdrževanja državnega referenčnega sistema, vključno z nabavo drobnega materiala.   Nalogo operativna izvedba meritev izvajajo uslužbenci Urada za geodezijo. |
| 1.11 | Topografski podatki | |  |
|  | Vzdrževanje topografskih podatkov, ki ustrezajo natančnosti in podrobnosti merila 1 : 5000. Priprava vhodnih podatkov in kontrola vzdrževanih topografskih podatkov. Analiza novih vsebin za vključitev v državni topografski model (DTM). Raziskovalne naloge s področja topografskega sistema. | | V okviru te naloge bodo v letu 2025 izvedene naslednje aktivnosti:   * prototipna izvedba zajema podatkov za visokokakovostno 3D topografsko bazo; * obnova podatkov o pokrovnosti v DTM za tretjino Republike Slovenije. |
| GI | Priprava vhodnih podatkov in kontrola pridobljenih topografskih podatkov. Analiza novih vsebin za vključitev v državni topografski model (DTM). Raziskovalne naloge s področja topografskega sistema. | | V okviru te naloge bo Geodetski inštitut Slovenije sodeloval pri izvedbi naslednjih aktivnosti:   * kontrola zajetih topografskih podatkov za visokokakovostno 3D topografsko bazo; * izvedba obnove podatkov o pokrovnosti v DTM za tretjino Republike Slovenije. |
| 1.12 | Zemljepisna imena | |  |
|  | Urejanje registra zemljepisnih imen.  Standardizacija imen v registru zemljepisnih imen. | | V okviru te naloge bo v letu 2025 izvedena odprava vsebinskih napak v registru zemljepisnih imen. |
| GI | Urejanje registra zemljepisnih imen. | | V okviru te naloge bo Geodetski inštitut Slovenije sodeloval pri izvedbi naslednje aktivnosti:   * strokovno-tehnične naloge pri odpravi vsebinskih napak v registru zemljepisnih imen. |
| 1.13 | Podatki daljinskega izvajanja | |  | |
|  | Slikovni zajem daljinskega zaznavanja (aerofotografije, barvni ortofoto, infrardeči ortofoto, digitalni model reliefa) za območje cele Republike Slovenije. | | V okviru te naloge bodo v letu 2025 izvedene naslednje aktivnosti:   * nadaljevanje izvajanja triletne pogodbe (2023-2024-2025) za izvedbo cikličnega aerofotografiranja Republike Slovenije – v okviru pogodbe se bo v letu 2025 zagotovilo aerofotografiranje in obnovitev digitalnega modela reliefa (DMR1) ter izdelava ortofota za tretjino območja Republike Slovenije (vzhodni del), izvedena bo kontrola kakovosti in skladnost s pogodbenimi določili; * zajem laserskega skeniranja Republike Slovenije se izvaja v okviru projektov NOO, podatke, ki bodo oddani v okviru te naloge, bo treba kontrolirati tj. ugotoviti skladnost s pogodbenimi določili in njihovo kakovost; * izvajanje nalog posebnega laserskega skeniranja Republike Slovenije za potrebe drugih resorjev po predhodnem dogovoru z njimi in zagotovitvi potrebnih dodatnih sredstev, izvedena bo tudi kontrola kakovosti in skladnost s pogodbenimi določili. | |
| GI | Kontrola kakovosti izdelkov cikličnega aerofotografiranja in cikličnega ter posebnega laserskega skeniranja. | | V okviru te naloge bo Geodetski inštitut Slovenije sodeloval pri izvedbi naslednjih aktivnosti:   * izvedena bo kontrola kakovosti izdelkov cikličnega laserskega skeniranja Republike Slovenije, ki so načrtovani za oddajo v letu 2025; * izvedena bo kontrola kakovosti izdelkov cikličnega aerofotografiranja, ki so načrtovani za oddajo v letu 2025; * izvedena bo kontrola kakovosti izdelkov posebnega laserskega skeniranja, ki bodo narejeni v letu 2025. | |
| 1.14 | Državne in vojaške karte | |  | |
|  | V letu 2016 se je zaključil prvi cikel vzdrževanja državne/vojaške topografske karte merila 1 : 50 000 (DTK/VTK 50). V letu 2017 je bila vzpostavljena zvezna karta DTK/VTK 50. Izvaja se vzdrževanje po načelih iz redakcijskega načrta. Poleg vzdrževanja se vsako leto izvaja priprava podatkov za evropski zbirki podatkov EuroBoundaryMap in EuroRegionalMap, ki se letno obnavljata. Izvaja se tudi redna kontrola pri izdelavi EuroGlobalMap ter obnova državnih preglednih kart (DPK). | | V okviru te naloge bodo v letu 2025 izvedene naslednje aktivnosti:   * vzdrževanje DTK/VTK 50 po načelih redakcijskega načrta za 8 listov karte z uporabo podatkov laserskega skeniranja za obnovo cestnega omrežja (ceste, kolovozi, poti) ter tisk v 2025 obnovljenih listov VTK 50; * obnova vseh državnih preglednih kart; * priprava podatkov za evropski zbirki podatkov EuroBoundaryMap in EuroRegionalMap; * kontrola podatkov EuroGlobalMap.   Naloge vzdrževanja DTK/VTK50 sofinancira Ministrstvo za obrambo. | |
| GI | Geodetski inštitut Slovenije izvaja strokovno-tehnične naloge pri izvedbi vzdrževanje po načelih iz redakcijskega načrta ter sodeluje pri pripravi podatkov za evropski zbirki podatkov EuroBoundaryMap in EuroRegionalMap, ki se letno obnavljata. Izvaja tudi kontrole pri izdelavi EuroGlobalMap ter sodeluje pri obnovi državnih preglednih kart (DPK). | | V okviru te naloge bo Geodetski inštitut Slovenije sodeloval pri izvedbi naslednjih aktivnosti:   * vzdrževanje DTK/VTK 50 po načelih redakcijskega načrta za 8 listov karte z uporabo podatkov laserskega skeniranja za obnovo cestnega omrežja (ceste, kolovozi, poti) ter tisk v letu 2025 obnovljenih listov VTK 50; * obnova vseh državnih preglednih kart; * tehnična priprava podatkov za evropski zbirki podatkov EuroBoundaryMap in EuroRegionalMap; * kontrola podatkov EuroGlobalMap. | |
| 1.15 | Dela na meji z Republiko Hrvaško | |  | |
|  | Državna meja z Republiko Hrvaško v naravi še ni določena, meddržavna pogodba o vzdrževanju meje zato z Republiko Hrvaško še ne obstaja. ZEDMRH določa, da Geodetska uprava RS evidentira državno mejo z Republiko Hrvaško v evidenci državne meje na podlagi kartografskega prikaza poteka državne meje med Republiko Slovenijo in Republiko Hrvaško v skladu z razsodbo arbitražnega sodišča, ki ga potrdi Vlada Republike Slovenije. | | V okviru te naloge bodo v letu 2025 izvedene naslednje aktivnosti:   * zbiranje podatkov ter priprava geodetske osnove za demarkacijo meje z Republiko Hrvaško; * pomoč pri pripravi arhivskih podatkov in delu na terenu; * skeniranje starih načrtov in podobno.   Dela v okviru te naloge bodo izvedli uslužbenci Geodetske uprave RS. | |
| 1.16 | Modeli vrednotenja nepremičnin | |  | |
|  | Izvajanje oblikovanja in umerjanja izboljšanih modelov vrednotenja nepremičnin v delujočem informacijskem sistemu.  Informacijski sistem je treba stalno vzdrževati in nadgrajevati, da je omogočeno izvajanje nalog množičnega vrednotenja nepremičnin, predvsem na področju priprave podatkov za izvajanje empiričnih analiz z namenom zagotavljanja strokovnih podlag za izvajanje postopkov množičnega vrednotenja nepremičnin ter razvoj in nadgradnjo modelov vrednotenja. Informacijski sistem mora omogočati pregled in obdelavo podatkov o trgu nepremičnin ter izvajanje potrebnih analiz za obveščanje javnosti o dogajanju na trgu nepremičnin in za druge namene. Omogočati mora tudi umerjanje modelov za posebne enote vrednotenja. Prav tako je treba vzdrževati evidenco modelov vrednotenja, kar je povezano s spremembami modelov vrednotenja nepremičnin v kasnejši fazi. | | V okviru te naloge bodo v letih 2025 in 2026 izvedene naslednje aktivnosti:   * preverjanje podatkov o cenah in najemninah, kjer bo posebna pozornost namenjena podatkom o nepremičninah, ki so predmet pravnega posla; * izvedeni terenski ogledi (predvsem stanovanjske hiše in poslovne nepremičnine – lokali); * sporočanje ugotovljenih neskladij med evidentiranimi podatki in stanjem v naravi, Uradu za nepremičnine, ki sproži postopke za izboljšanje podatkov (pozivi); * priprava osnutka modelov vrednotenja nepremičnin (datum vrednosti 1. 1. 2026); * usklajevanje modelov vrednotenja nepremičnin s strokovno javnostjo in občinami; * javna razgrnitev modelov vrednotenja nepremičnin; * priprava gradiv za sprejem nove uredbe o določitvi modelov vrednotenja nepremičnin; * pošiljanje zbirnih potrdil lastnikom nepremičnin v skladu z noveliranim ZMVN-1A.   Dela v okviru te naloge bodo izvedli uslužbenci Geodetske uprave RS, aktivnosti, povezane z nadgradnjami in prilagoditvami informacijskih rešitev, pa bodo izvedene v okviru projekta GreenSLO4D v NOO. | |

|  |  |  |  |  |
| --- | --- | --- | --- | --- |
|  | | **Geodezija in topografski sistem** | |  |
| **2** | | **Državni geodetski referenčni sistem** | |  |
| 2.1 | | Državna geodetska infrastruktura | |  |
|  | | V okviru podpore in vzdrževanja temeljne državne geodetske infrastrukture, ki jo predstavljata omrežje stalnih GNSS postaj SIGNAL in državna geodetska mreža 0. reda, bo zagotovljeno:   * nemoteno delovanje obeh omrežij in izvedene potrebne tehnološke nadgradnje; * delovanje Službe za GNSS, ki izvaja nadzor nad delovanjem obeh omrežij in distribucijo podatkov uporabnikom; * redno vzdrževanje in nabava nove opreme ter inštrumentov za omrežje stalnih GNSS postaj in izvajanje terenskih meritev.   Poleg delovanja stalnih GNSS omrežij je načrtovano:   * izvajanje raziskovalnih nalog s področja državnega geodetskega referenčnega sistema; * redno vzdrževanje centralne evidence geodetskih točk; * izvajanje uskladitve geodetske osnove v obmejnem pasu * sanacija državnih geodetskih točk; * nadaljevanje vpisa geodetskih znamenj v register kulturne dediščine in njihovo ovrednotenje za razglasitev za kulturni spomenik. | | V okviru te naloge bodo v letu 2025 in 2026 izvedene naslednje aktivnosti:   * izvajanje nujne podpore, vzdrževanja, nadgradnje in nabave posebne strojne ter programske opreme (Trimble-Pivot in Alberding-GNSS SW) za delovanje obeh omrežij stalnih postaj za satelitsko določanje položaja, nadzor delovanja in distribucije podatkov; * redno vzdrževanje, nadgradnja in popravilo merske opreme ter stalnih GNSS postaj; * nabava nove merske opreme za izvajanje terenskih meritev in nove/nadgrajene GNSS postaje vključno s potrebno programsko opremo; * redno vzdrževanje in nujne nadgradnje programske opreme za vodenje centralne evidence geodetskih točk (CEGT) ter prehod v državni računalniški oblak (DRO) v skladu s smernicami za razvoj digitalnih rešitev in usmeritvami MDP; * nadaljevanje izvedbe aplikativnega raziskovalnega projekta  L2-50090: »Geodetska znamenja kot materialni pričevalci razvoja geodetskih mrež na Slovenskem.« in nadaljevanje naloge vpisa izbranih geodetskih znamenj v register kulturne dediščine in njihovo ovrednotenje za razglasitev za kulturni spomenik; * sanacija dveh trigonometričnih točk višjega reda.   Za naloge, ki se bodo izvajale v letu 2025 in se nadaljevale v letu 2026, se načrtuje sklenitev dvoletnih pogodb. |
| GI | | Službo za GNSS izvaja Geodetski inštitut Slovenije po javnem pooblastilu.  Služba za GNSS izvaja operativni in tehnični nadzor delovanja omrežja stalnih GNSS postaj (omrežje SIGNAL in mreža 0. reda), posreduje podatke in informacije ter omogoča nemoteno delovanje in uporabo obeh GNSS omrežij. | | V okviru te naloge bo Geodetski inštitut Slovenije sodeloval pri izvedbi naslednjih aktivnosti:   * redno upravljanje obeh omrežij, spremljanje novih tehnologij, testiranje opreme, mednarodno sodelovanje; * tehnična podpora uporabnikom, predstavitve sistema, analiziranje in spremljanje položaja GNSS postaj; * nadzor nad sistemom za dostop do podatkov (distribucija); * nadzor nad dostopi za podatke, ki jih naprave GNSS omrežja posredujejo v nadzorni center in povezave s postajami sosednjih držav.   Za naloge, ki se bodo izvajale v letu 2025 in se nadaljevale v letu 2026, se načrtuje sklenitev dvoletnih pogodb. |
| **3** | | **Državni topografski sistem** | |  |
| 3.1 | | Topografski podatki | |  |
|  | | Prikaz topografskih podatkov.  Vzdrževanje programske opreme za vodenje DTM. | | V okviru te naloge bodo v letu 2025 izvedene naslednje aktivnosti:   * vzdrževanje in nadgradnje programske opreme za vodenje DTM v skladu s smernicami za razvoj informacijskih rešitev in usmeritvami MDP (nadgradnja funkcionalnosti informacijske rešitve ter prenos aplikacije na MDP); * nakup potrebne posebne programske, strojne in druge opreme v skladu z dogovorom z MDP. |
| GI | | Strokovna pomoč pri nalogah topografskega sistema. | | V okviru te naloge bo Geodetski inštitut Slovenije sodeloval pri izvedbi naslednje aktivnosti:   * strokovna pomoč pri vzdrževanju programske opreme za vodenje DTM. |
| 3.2 | Zemljepisna imena | |  | |
|  | Standardizacija zemljepisnih imen v registru zemljepisnih imen.  Redno delo Komisije za standardizacijo zemljepisnih imen. | | V okviru te naloge bodo v letu 2025 izvedene naslednje aktivnosti:   * izvajanje nalog, določenih z Odlokom o ustanovitvi Komisije za standardizacijo zemljepisnih imen (Uradni list RS, št. 24/21); * Komisija za standardizacijo zemljepisnih imen bo prioritetno izvajala naloge, določene v ZDOIONUS. | |
| 3.3 | Podatki daljinskega zaznavanja | |  | |
|  | Priprava podatkov cikličnega laserskega skeniranja Republike Slovenije, posebnega laserskega skeniranja in cikličnega aerofotografiranja Republike Slovenije za distribucijo. | | V okviru te naloge bodo v letu 2025 izvedene naslednje aktivnosti:   * podatki, ki bodo rezultat daljinskega zaznavanja, bodo ustrezno urejeni in pripravljeni za distribucijo.   V okviru projektov NOO bo izvedeno georeferenciranje skeniranega arhiva aerofotografij. Izvedeno bo množično georeferenciranje arhivskih aerofotografij po metodologiji, ki je bila potrjena v letu 2024. Podatki, ki se bodo po izvedeni nalogi vključili v distribucijo, bodo ustrezno urejeni in pripravljeni za distribucijo. | |
| GI | Kontrola kakovosti georeferenciranja skeniranega arhiva aerofotografij. | | V okviru te naloge bo Geodetski inštitut Slovenije sodeloval pri izvedbi naslednje aktivnosti:   * kontrola kakovosti slikovnih podatkov, ki se bodo pripravili v letu 2025.   V okviru projektov NOO bo izvedeno georeferenciranje skeniranega arhiva aerofotografij. | |
| 3.4 | Posodobitev kartografskih podlag 1 : 25 000 - MORS | |  | |
|  | Projekt posodobitve kartografskih podlag merila 1 : 25.000 (POSKART II) za potrebe akterjev kriznega upravljanja in vodenja na operativni ravni ter nosilcev in upravljavcev kritične infrastrukture financirata Ministrstvo za obrambo in Evropska unija iz sklada za notranjo varnost (EU ISF). Projekt je razdeljen na razvojno-tehnični ter operativno-tehnični sklop in se izvaja od leta 2024 do leta 2026. | | V okviru te naloge bodo v letu 2025 izvedene naslednje aktivnosti:   * izvedba operativno-tehničnih nalog, ki obsegajo vsebinsko obnovo za območje izdelave v letu 2025, terenski pregled, fotogrametrični zajem dopolnitev in pripravo posodobljenih kartografskih podlag * izvedba razvojno-tehničnih nalog, ki obsegajo pripravo kartografskih virov za območje izdelave v letu 2025, izvajanje nalog redaktorja, kontrole izvajalca operativno tehničnega sklopa, zagotavljanje kakovosti in enotnosti digitalnih izdelkov. | |
| GI | Projekt posodobitve kartografskih podlag merila 1 : 25.000 (POSKART II) – izvedba razvojno-tehničnih nalog. | | V okviru te naloge bo Geodetski inštitut Slovenije sodeloval pri izvedbi naslednje aktivnosti:   * izvedba razvojno-tehničnih nalog, ki obsegajo pripravo kartografskih virov za območje izdelave v letu 2025, izvajanje nalog redaktorja, kontrole izvajalca operativno tehničnega sklopa, zagotavljanje kakovosti in enotnosti digitalnih izdelkov. | |
| 3.5 | Posebne naloge na področju kartografije in topografije za potrebe Ministrstva za obrambo | |  | |
|  | Ministrstvo za obrambo v skladu z 28. členom ZGeoD-1 izvaja določene strokovno-tehnične in razvojne naloge na področju topografskega sistema v sodelovanju z Geodetsko upravo RS. V ta sklop sodijo naloge izdelave in tiska vojaških topografskih kart RS 1 : 25 000 (sistemski listi in karte območij) ter obnova in tisk VFR vojaške letalske navigacijske karte RS 1 : 250 000. Naloge v celoti financira Ministrstvo za obrambo, Geodetska uprava RS zagotavlja podatke iz geodetskih zbirk. | | V okviru te naloge bodo v letu 2025 izvedene naslednje aktivnosti:   * izdelava in tisk sistemskih listov vojaške topografske karte RS 1 : 25 000, skladno s potrebami Ministrstva za obrambo, pri čemer se za obnovo in celostno kartografsko ureditev vsebin izbere in zadolži podizvajalce * izdelava in tisk VTK25 (sistemski listi), obnova in tisk VFR vojaške letalske navigacijske karte RS 1 : 250 000 in izvedba tiska listov. | |
| GI | Izdelava in tisk vojaških topografskih kart RS 1 : 25 000 (sistemski listi in karta vzhodnega dela Julijskih Alp). Obnova in tisk VFR vojaške letalske navigacijske karte RS 1 : 250 000.  Geodetski inštitut Slovenije zagotavlja kakovost in enotnost digitalnih izdelkov. | | V okviru te naloge bo Geodetski inštitut Slovenije sodeloval pri izvedbi naslednjih aktivnosti:   * izdelava in tisk sistemskih listov vojaške topografske karte RS 1 : 25 000, skladno s potrebami Ministrstva za obrambo; * izdelava in tisk VTK25 Julijske Alpe-vzhod, letno vzdrževanje VFR vojaške letalske navigacijske karte RS 1 : 250 000 in tisk listov. | |
| **4** | **Geodetska dela na državni meji** | |  | |
| 4.1 | Vzdrževanje državne meje z Avstrijo, Italijo in Madžarsko | |  | |
|  | Geodetska dela na vzdrževanju državne meje z Italijo, Avstrijo in Madžarsko skladno z določili meddržavnih pogodb in na osnovi sklepov meddržavnih komisij, ki določajo letni program dela.  Vzdrževanje in vodenje aplikacije za vodenje podatkov in dokumentacije o državni meji. | | V okviru te naloge bodo v letu 2025 izvedene naslednje aktivnosti:   * AVSTRIJA – izvedba 8. periodične kontrole mejnih znakov v XI. in XII. mejnem sektorju (v dolžini cca. 15 km in 350 mejnih znakov), izvedba dodatnih GNSS meritev mejnih znakov od XVII. do XX. mejnega sektorja, izvedba drugih del, ki bodo izkazana kot potrebna na podlagi sporočil, prejetih s strani organov za nadzor meje; * ITALIJA – vzdrževalna in meritvena del v III., IV. in V. mejnem sektorju (predvidoma 60 mejnih znakov), pisanje (vklesanje) razdalj do meje na posrednih mejnikih ob vodotokih (Idrija, Nadiža, Črni potok), izvedba drugih del, ki bodo izkazana kot potrebna na podlagi sporočil, prejetih s strani organov za nadzor meje; * MADŽARSKA – nadaljevanje 9. periodične kontrole na odseku od A559 do A644.3 (cca. 20 km in 260 mejnikov) ter izvedba drugih del, ki bodo izkazana kot potrebna na podlagi sporočil, prejetih s strani organov za nadzor meje, čiščenje vegetacije od mejnika A1 do A644.3 (100 km); * izvedlo se bo vzdrževanje aplikacije »Evidenca državne meje«, ki je vzpostavljena v okviru eProstora. | |

|  |  |  |
| --- | --- | --- |
|  | **Evidentiranje nepremičnin** |  |
| **5** | **Vodenje in vzdrževanje nepremičninskih evidenc** |  |
| 5.1 | Informacijska podpora vodenju nepremičninskih evidenc |  |
|  | Zagotavljanje rednega delovanja programskih rešitev v sklopu Informacijskega sistema kataster (IR Delovodnik, IR Kataster), popravki ter zagotavljanje nemotenega tekočega poslovanja Geodetske uprave RS na področju vodenja nepremičninskih evidenc (kataster nepremičnin, register prostorskih enot, register naslovov) na vseh lokacijah organizacijskih enot Geodetske uprave RS (območne geodetske uprave z geodetskimi pisarnami in Urad za nepremičnine), ki morajo biti operativne vsak dan v letu.  Poleg sistemskih informacijskih rešitev se v procesu vodenja nepremičninskih evidenc uporabljajo še posamezne specifične programske rešitve (za izdelavo elaboratov, vektorizacijo etažnih načrtov, izvedbo lokacijske izboljšave podatkov, podporo pri izdajanju dokumentov, delovanju sistema pomoči uporabnikom in baze znanja ter sistema kakovosti podatkov katastra nepremičnin). | V okviru te naloge bodo v letu 2025 izvedene naslednje aktivnosti:   * zagotavljanje delujočih aplikativnih rešitev, ki omogočajo podporo delovanju vseh organizacijskih enot Geodetske uprave RS na vseh lokacijah pri vodenju postopkov ter vzdrževanju podatkov v katastru nepremičnin, registru prostorskih enot in registru naslovov.   Za naloge, ki se bodo izvajale v letu 2025 in se nadaljevale v letu 2026, se načrtuje sklenitev dvoletnih pogodb. |
| GI | Podpora delovanju sistema kakovosti podatkov katastra nepremičnin. V podporo so vključene tudi manjše dopolnitve na podlagi potreb uporabnikov. | V okviru te naloge bo Geodetski inštitut Slovenije sodeloval pri izvedbi naslednje aktivnosti:   * zagotavljanje delovanja aplikativne rešitve sistema kakovosti podatkov, ki omogočajo podporo vsem organizacijskim enotam Geodetske uprave RS na vseh lokacijah pri odpravi neskladij pri podatkih. |
| 5.2 | Izboljšava podatkov – terenske meritve | V okviru te naloge bo bodo v letu 2025 izvedene naslednje aktivnosti:   * podporne naloge za izvedbo terenskih meritev za potrebe izboljšave podatkov katastra nepremičnin (dnevnice/nočitve/potni stroški itd.) |
| **6** | **Zbirni kataster gospodarske javne infrastrukture** |  |
| 6.1 | Informacijska podpora vodenja zbirnega katastra GJI |  |
|  | Vzdrževanje informacijske rešitve za zbirni kataster GJI (IS ZKGJI) in zagotavljanje strokovno-tehnične podpore Geodetske uprave RS pri vzdrževanju zbirnega katastra GJI in podatkov o omrežnih priključnih točkah. Vključene so tudi manjše dopolnitve, ki podpirajo spremembe, ki so posledica spremenjene zakonodaje na področju evidentiranja podatkov o gospodarski javni infrastrukturi.  V primeru dopolnitev programske rešitve, ki so posledica sprememb v strukturi ali vsebini podatkov, so vključene tudi potrebne obdelave in ureditve podatkov. | V okviru te naloge bodo v letu 2025 izvedene naslednje aktivnosti:   * zagotavljanje vzdrževanja aplikativne rešitve za vodenje postopkov in vzdrževanje podatkov v zbirnem katastru GJI in podatkov o omrežnih priključnih točkah (IS ZKGJI); * informacijska podpora aplikaciji za prevzem vhodnih elaboratov izmere novih ali spremenjenih objektov gospodarske javne infrastrukture in omrežnih priključnih točk; * izvedba kontrol in sprememb podatkov v evidenci; * izvedene manjše dopolnitve posameznih modulov oziroma procedur, ki so posledica spremenjenih pravil (predpisi ali struktura in zapis podatkov) pri vodenju in vzdrževanju podatkov zbirnega katastra GJI in omrežnih priključnih točk ter s tem povezane ureditve posameznih podatkov.   Za naloge, ki se bodo izvajale v letu 2025 in se nadaljevale v letu 2026, se načrtuje sklenitev dvoletnih pogodb. |

|  |  |  |  |
| --- | --- | --- | --- |
|  | **Množično vrednotenje nepremičnin** |  | |
| **7** | **Množično vrednotenje nepremičnin** |  | |
| 7.1 | Evidenca trga nepremičnin |  | |
|  | Vodenje in vzdrževanje večnamenske evidence o cenah in najemninah na trgu nepremičnin, v kateri se vodijo podatki o kupoprodajnih pravnih poslih z nepremičninami in podatki o najemnih poslih za stavbe in dele stavb. Sistem je treba stalno vzdrževati tako, da je omogočeno sprotno evidentiranje podatkov v skladu s predpisi. Treba je težiti k izboljšanju učinkovitosti in popolnosti zajema podatkov o trgu nepremičnin. | V okviru te naloge bodo v letih 2025 in 2026 izvedene naslednje aktivnosti:   * vzdrževanje in vodenje informacijskega sistema evidence trga nepremičnin; * prilagoditve informacijskega sistema evidence trga nepremičnin glede na spremembe na področju evidentiranja nepremičnin, priprava rednih poročil o dogajanju na slovenskem trgu nepremičnin. | |
| 7.2 | Evidenca vrednotenja |  | |
|  | Vodenje in vzdrževanje informacijskega sistema evidence vrednotenja, ki omogoča prenos podatkov med bazami, vodenje in vzdrževanje enot vrednotenja in posebnih enot vrednotenja, podatkov o modelu vrednotenja za enoto vrednotenja in posebno enoto vrednotenja, podatkov o vrednostni coni in vrednostni ravni enote vrednotenja in posebne enote vrednotenja, podatkov o posplošeni vrednosti enot vrednotenja, posebnih enot vrednotenja nepremičnin, podatkov o vrsti, velikosti vpliva in datumu začetka ter konca veljavnosti vpliva posebne okoliščine, vplivno območje, podatkov iz vprašalnikov ter podatkov o osebi, ki opravlja dejavnost, za posebne enote vrednotenja.  Nadgradnja aplikacije za izračun vrednosti zaradi sprememb, povezanih z modeli vrednotenja nepremičnin, posebnimi okoliščinami ter podatki o nepremičninah. | V okviru te naloge bodo v letih 2025 in 2026 izvedene naslednje aktivnosti:   * vodenje in vzdrževanje evidence vrednotenja; * prilagoditev informacijskega sistema evidence vrednotenja glede na spremembe na področju evidentiranja nepremičnin. | |
| 7.3 | Modeli vrednotenja nepremičnin |  | |
|  | Izvajanje oblikovanja in umerjanja izboljšanih modelov vrednotenja nepremičnin v delujočem informacijskem sistemu za ta namen.  Informacijski sistem je treba stalno vzdrževati in nadgrajevati, da je omogočeno izvajanje nalog množičnega vrednotenja nepremičnin, predvsem na področju priprave podatkov za izvajanje empiričnih analiz z namenom zagotavljanja strokovnih podlag za izvajanje postopkov množičnega vrednotenja nepremičnin ter razvoj in nadgradnjo modelov vrednotenja nepremičnin.  Sistem mora omogočati pregled in obdelavo podatkov o trgu nepremičnin ter izvajanje potrebnih analiz za obveščanje javnosti o dogajanju na trgu nepremičnin in za druge namene. Omogočati mora tudi umerjanje modelov za posebne enote vrednotenja.  Prav tako je treba vzdrževati evidenco modelov vrednotenja, kar je povezano s spremembami modelov vrednotenja nepremičnin v kasnejši fazi. | V okviru te naloge bodo v letih 2025 in 2026 izvedene naslednje aktivnosti:   * priprava podatkov za določanje modelov vrednotenja nepremičnin (spremljanje trga nepremičnin, pregled in preverjanje podatkov o cenah in najemninah); * časovno prilagajanje podatkov o cenah in najemninah; * izvajanje nalog in analiz za pripravo predloga izboljšanih modelov vrednotenja nepremičnin; * izvajanje nalog, povezanih s postopkom določanja modelov vrednotenja nepremičnin; * vzdrževanje informacijskega sistema za vodenje evidence modelov vrednotenja; * prilagoditev in nadgradnja informacijskega sistema za vodenje evidence modelov vrednotenja zaradi sprememb na področju evidentiranja nepremičnin in razvoja metod za oblikovanje in umerjanje modelov vrednotenja nepremičnin; * vsebinsko vodenje in vzdrževanje evidence modelov vrednotenja. | |
| 7.4 | Strokovne naloge in administracija |  | |
|  | Razvoj metod ocenjevanja vrednosti, zagotovitev tujih in domačih svetovalcev s področja ocenjevanja vrednosti nepremičnin in drugih s tem povezanih strokovnih področij, in kritje vseh stroškov, povezanih z zagotovitvijo strokovnjakov, izdelava analiz za različne namene, organizacija oziroma izvedba izobraževanj in usposabljanj, v katera je lahko vključena tudi pridobitev znanj s potrdilom za zaposlene na področju ocenjevanja vrednosti, vzpostavitev in vodenje baze znanja v povezavi s postopki in nalogami množičnega vrednotenja nepremičnin, obdelava podatkov, povezanih s pripombami lastnikov in stališči občin na javno razgrnjene modele vrednotenja nepremičnin , nadzor nad izvajanjem projektov, oblikovanje in tisk gradiv, nabava strokovne literature in druge strokovno-tehnične naloge.  Za uveljavljanje posebnih okoliščin je treba zagotoviti ustrezno podporo za izvajanje vseh predpisanih postopkov in za podporo lastnikom nepremičnin, da bodo lahko uveljavljali svoje pravice v skladu z ZMVN-1. | V okviru te naloge bodo v letih 2025 in 2026 izvedene naslednje aktivnosti:   * dopolnitev in prilagoditev enotne metodologije za cenitve nepremičnin ob odkupih v javno korist; * izdelava analiz za različne namene in druge strokovno-tehnične naloge; * podpora postopku določanja modelov vrednotenja v skladu z določili ZMVN-1; * oblikovanje spletnih aplikacij, obrazcev in drugih gradiv; * tisk gradiv; * izvedba usposabljanj, izobraževanj, svetovanja in nabava strokovne literature s področja množičnega vrednotenja nepremičnin. | |
| GI | Podpora Geodetskega inštituta Slovenije pri delovanju sistema množičnega vrednotenja nepremičnin. | V okviru te naloge bo Geodetski inštitut Slovenije sodeloval pri izvedbi naslednjih aktivnosti:   * izdelava analiz za različne namene razvoja metod ocenjevanja vrednosti in druge strokovno-tehnične naloge, tisk gradiv, organizacija usposabljanj in izobraževanj ter zagotavljanje izgradnje kapacitet s področja množičnega vrednotenja nepremičnin. | |
| 7.5 | Pošiljanje zbirnih potrdil evidence vrednotenja (prerazporeditev) | V okviru te naloge bo v letu 2025 izvedena naslednja aktivnost:   * pošiljanje zbirnih potrdil o vrednosti nepremičnin po sprejemu uredbe o modelih vrednotenja nepremičnin, kot to predvideva novela ZMVN-1.   \*V okviru MNVP (PU 2560) bodo v letu 2025 prerazporejena dodatna sredstva v višini 2,4 mio EUR za namen pošiljana pisnih obvestil lastnikom o podatkih in vrednostih njihovih nepremičnin. | |
|  | **Infrastruktura za prostorske informacije** |  | |
| **8** | **Infrastruktura za prostorske informacije** |  | |
| 8.1 | Vključevanje podatkov Geodetske uprave RS v razvojne in raziskovalne projekte |  | |
|  | Koordinacija in sodelovanje pri razvojnih in raziskovalnih projektih, koordinacija, testiranje in uvajanje novih tehnologij in standardov ter priprava in koordinacija izobraževanja za zaposlene in uporabnike ob uvajanju novih tehnologij in rešitev pri razvojnih dejavnostih na področju delovanja Geodetske uprave RS.  Sodelovanje z razvojnimi in raziskovalnimi institucijami pri zagotavljanju kakovostnega delovanja in koordinacijo slovenskega medopravilnega integriranega okvirja za prostorske informacije ter sodelovanje v mednarodnih združenjih, pobudah in projektih.  Mednarodna prepoznavnost in poslovna odličnost bo zagotovljena s pripravo in obdelavo podatkov iz zbirk Geodetske uprave RS v skladu z metodologijo posameznih mednarodnih programov in projektov, v katere se vključuje Geodetska uprava RS.  Skupaj z Geodetskim inštitutom Slovenije bo Geodetska uprava RS začela s preučevanjem procesov za integracijo različnih podatkovnih virov. | V okviru te naloge bodo v letu 2025 izvedene naslednje aktivnosti:   * izvajanje akcijskega načrta Geo Slovenije izdelanega v GreenSLO4D v okviru MDP gradnikov kot centralne infrastrukture; * zagotavljanje semantične medopravilnosti prostorskih podatkov, za katere je pristojna Geodetska uprava RS, ter njihova povezava s podatki drugih upravljavcev v skladu s centralnim sistemom za semantično interoperabilnost, ki ga upravlja MDP (centralni besednjak) in uskladitvijo z MDP, ki pripravlja splošne smernice za področje semantične medopravilnosti; * prenos izhodišč infrastrukture znanja na področju prostorskih informaciji (GKI) ter zagotavljanje vključevanja slovenske infrastrukture za prostorske informacije v aktivnosti UN GGIM in evropske infrastrukture za prostorske informacije INSPIRE; * vzpostavitve elementov digitalnega podatkovnega ekosistema kot dela skupnega evropskega podatkovnega prostora za zeleni dogovor, za potrebe načrtovanja, ocenjevanja in vrednotenja ter ocene izvedljivosti projektnih predlogov; * vključevanje podatkov, ki jih vodi Geodetska uprava RS, v projekte UN GGIM in EuroGeographicsa ter v druge panevropske projekte; * podpora vključevanja v aktivnosti MDP na področju zagotavljanja podatkov velike vrednosti (HVD), kot jih določa izvedbeno pravilo EU za odprte podatke, in v aktivnosti vzpostavitve skupnih evropskih podatkovnih prostorov, kot jih določajo dokumenti EU, nastali na podlagi evropske strategije o podatkih; * nadaljevanje programa uvajanja splošne semantične medopravilnosti v javni upravi v skladu s centralnim sistemom za semantično interoperabilnost, ki ga upravlja MDP (centralni besednjak) in uskladitvijo z MDP, ki pripravlja splošne smernice za področje semantične medopravilnosti; * izvajanje aktivnosti na zagotavljanju kakovosti podatkov in storitev * zaključek projekta »Razvoj usmeritev za izboljšanje semantične medopravilnosti na področju upravljanja prostorskih zbirk podatkov in geoinformatike v Sloveniji« v okviru Ciljnega raziskovalnega programa (CRP 2022). | |
| GI | Vzpostavitev procesa za integracijo različnih podatkovnih virov. | V okviru te naloge bo Geodetski inštitut Slovenije sodeloval pri izvedbi naslednjih aktivnosti:   * preučevanje vzorčnih procesov za integracijo različnih podatkovnih virov; * predlog in testiranje metodologije za analiziranje razpoložljivosti podatkovnih virov, njihove medsebojne povezljivosti in povezljivosti z drugimi lokacijskimi podatki.   Naloga se je začela izvajati v letu 2024 in se bo nadaljevala v letu 2025. | |
| 8.2 | Koordinacija, upravljanje in operativna podpora nacionalni točki za stike |  | |
|  | Operativna in tehnična podpora, ki je potrebna za nemoteno delo nacionalne točke za stike (NTS), kot jo določa ZIPI v skladu z zahtevami Direktive INSPIRE. | Redna operativno-tehnična podpora delovanju za izvajanje koordinacijskih nalog NTS:   * vzdrževanje geoportala; * vzdrževanja metapodatkovnega sistema; * poročanje; * organizacija dogodkov; * podpora delu delovnih skupin. | |
|  | **Informatika in izdajanje podatkov** |  |
| **9** | **Informacijska tehnologija** |  |
| 9.1 | Podpora informacijski tehnologiji in uporabniška pomoč |  |
|  | Naloga obsega izvajanje vseh potrebnih aktivnosti na področju koordinacije, delovanja in podpore informacijske tehnologije za zagotavljanje nemotenega poslovanja organizacije ter specifično izobraževanje iz področja informatike ter geoinformatike. | V okviru te naloge bodo v letu 2025 izvedene naslednje aktivnosti:   * nadaljevala se bo koordinacija z MDP za zagotovitev ustrezne operativne podpore uporabnikom in uslužbencem Geodetske uprave RS; * izvajale se bodo redne vsebinske in informacijske aktivnosti pri načrtovanju ter usklajevanju posameznih informacijskih rešitev Geodetske uprave RS; * zagotavljanje podpore na področju razvoja lastnih aplikacijskih rešitev in pri razvoju aplikacijskih rešitev s strani zunanjih izvajalcev; * koordinacija razvojnih nalog na področju informatike in geomatike ter izvajanje skrbništva v pristojnosti Sektorja za informatiko in izdajanje podatkov Geodetske uprave RS; * nadaljevanje aktivnosti pri prehodu na nove informacijske sisteme v okolje MDP. |
|  | **Distribucija in podpora uporabnikom** |  |
| **10** | **Distribucija in podpora uporabnikom** |  |
| 10.1 | Razvoj in podpora delovanju distribucijskega sistema |  |
|  | Zagotavljale se bodo informacije, podatki in storitve različnim uporabnikom – državna uprava, javna uprava, lokalne skupnosti, poslovni subjekti javnega in zasebnega prava, državljani, lastniki nepremičnin, strokovna in laična javnost ter institucije Evropske unije, prek elektronskih storitev ali klasično prek sprejemnih pisarn.  Za potrebe dostopa in podpore uporabnikom je treba zagotavljati stalno informiranje, nadzor, podporo in neprekinjeno delovanje distribucijskega sistema, elektronskih storitev, portalov, storitev, meta-podatkov in uporabniške podpore. | V okviru te naloge bodo v letu 2025 izvedene naslednje aktivnosti:   * podatki se bodo izdajali v skladu z veljavno zakonodajo (ZDIJZ, ZIPI, ZMVN, ZKN in drugo zakonodajo) za namene javnih nalog, medijev in lastne uporabe, pri čemer se večina podatkov zagotavlja v obliki odprtih podatkov; * izvajalo se bo redno vzdrževanje, podpora in nujne dopolnitve ter investicijsko vzdrževanje sistema distribucije, kar vsebuje: * zagotavljanje dnevnih replikacij podatkov v distribucijsko okolje, * vzdrževanje distribucijskega okolja, * vzdrževanje infrastrukture spletnih servisov in spletnih storitev, * vzdrževanje portala e-prostor, * najem aplikacije za uporabniško podporo, * vzdrževanje in dopolnitve aplikacij za registrirane in javne uporabnike (PREG, javni vpogled v nepremičnine, osebni vpogled v nepremičnine, prevzem odprtih podatkov, priprava odprtih podatkov, priprava podatkov za lokalne skupnosti), * vzdrževanje varnostne sheme in podpornih aplikacij za upravljanje uporabnikov, * vzdrževanja sistema za nadzor delovanja spletnih servisov, * vzdrževanje in podpora procesu zagotavljanja podatkov za potrebe uporabnikov DRO MDP (sekundarna distribucija), * vzdrževanje podatkovnega skladišča za spremljanje in beleženje  aktivnosti ter dostopa do osebnih podatkov. * izvedena bo dopolnitev in prilagoditev storitev na distribuciji v skladu z zahtevami produkcije in uporabnikov; * aktivnosti bodo usmerjene v integracijo in prehod storitev na nove vsebine in strukture, ki se razvijajo v okviru programa projekta eProstor (EDM, GJI, RPE, RN) in posledično EV ter ETN; * izvajale se bodo naloge za delovanje sistema za upravljanje kakovosti podatkov in storitev; * vzpostavitev pregledovalnika 3D podatkov. |
| GI | Geodetski inštitut Slovenije po javnem pooblastilu upravlja z arhivom aerofotografij, pripravlja informacije in izvaja posebne analize na zahtevo uporabnikov iz zbirke aerofotografij na osnovi ZGeoD-1. | V okviru te naloge bo Geodetski inštitut Slovenije sodeloval pri izvedbi naslednjih aktivnosti:   * upravljanje z arhivom aerofotografij, skrb za varno in materialom primerno hranjenje analognih aerofotografij, za potrebno opremo za hranjenje in obdelavo originalov; * izvajanje storitev strankam (posredovane informacij, analize, izdelava kontaktnih in drugih kopij podatkov), posredovanje informacij in podatkov aerofotografij (letno povprečno 800 strankam) in posredovanje skenogramov arhivskih katastrskih načrtov (letno povprečno 180 strankam). |
| GI | Geodetski inštitut Slovenije izvaja digitalizacijo zbirke analognih aerofotografij (filmi in kontaktne kopije) na podlagi skupnega financiranja aktivnosti s strani Geodetske uprave RS in Arhiva Republike Slovenije. | V okviru te naloge bo Geodetski inštitut Slovenije sodeloval pri izvedbi naslednje aktivnosti:   * zajem oziroma digitalizacija (skeniranje na visoko zmogljivem fotogrametričnem skenerju) cca. 10 % filmov oziroma aeroposnetkov iz arhiva analognih aerofotografij, ki obsega velike količine filmov v zvitku (cca. 1.500), narezanih filmov in kontaktnih kopij (skupaj cca. 150.000 aerofotografij), ki vsebujejo podatke in informacije o dogajanju na območju Republike Slovenije od leta 1943 do leta 2005. |
| 10.2 | Izdajanje podatkov SIGNAL |  |
|  | Zagotavljanje storitve dostopa do podatkov omrežja SIGNAL v realnem času za končne uporabnike in izdajanje RINEX podatkov. | V okviru te naloge bodo v letu 2025 izvedene naslednje aktivnosti:   * koordinacija zagotavljanja storitev posredovanja preoblikovanih podatkov stalnih postaj GNSS SIGNAL v realnem času; * posredovanje preoblikovanih podatkov za naknadno obdelavo uporabnikom ter nudenje podpore uporabnikom; * storitve preoblikovanja podatkov in ponovne uporabe podatkov poteka skladno z ZIPI in Uredbo o podrobnejših merilih in pogojih za določanje stroškov za uporabo omrežnih storitev in pristojbine za souporabo podatkov in storitev (Uradni list RS, št. 66/12). |
| GI | Izdajanje podatkov omrežja SIGNAL se na Geodetskem inštitutu Slovenije izvaja kot javna služba. | V okviru te naloge bo Geodetski inštitut Slovenije sodeloval pri izvedbi naslednje aktivnosti:   * tehnično vzdrževanje sistema posredovanje podatkov, izdajanje podatkov omrežja SIGNAL, vzdrževanje sistema za klicni dostop, registracije uporabnikov in podpore uporabnikom omrežja SIGNAL. |
|  | **Kulturna in tehnična dediščina** |  |
| **11** | **Kulturna in tehnična dediščina** |  |
| 11.1 | Upravljanje območja GEOSS |  |
|  | Skladno s koncesijsko pogodbo se koncesionarju na podlagi predloženega potrjenega letnega programa dela in razvoja za upravljanje območja geometričnega središča Republike Slovenije za posamezno koledarsko leto zagotavljajo ustrezna finančna sredstva za izvajanje koncesije. | V okviru te naloge bodo v letu 2025 izvedene naslednje aktivnosti:   * sprejem poročila o delu za leto 2024, potrditev programa dela za leto 2025 in izplačilo koncesnine za leto 2025 v skladu s koncesijsko pogodbo, Uredbo o koncesiji za upravljanje območja geometričnega središča Republike Slovenije (Uradni list RS, št. 112/04) in Zakonom o geometričnem središču Slovenije (Uradni list RS, št. 101/03); * začetek aktivnosti za podpis nove koncesijske pogodbe. |

|  |  |  |
| --- | --- | --- |
|  | **Investicije, podporna dejavnost in administracija** |  |
| **12** | **Investicije, podporna dejavnost in administracija** |  |
| 12.1 | Investicije brez računalniške opreme |  |
|  | Zagotavljanje potrebne pisarniške opreme ali dokup opreme zaradi selitev ali dotrajanosti opreme ter nakup dodatnih službenih vozil. | V okviru te naloge bodo v letu 2025 izvedene naslednje aktivnosti:   * nakup potrebne pisarniške opreme za delo uslužbencev Geodetske uprave RS ali dokup opreme zaradi selitev na posameznih lokacijah; * nakup treh avtomobilov za potrebe izvajanja geodetskih nalog in terenskega dela (nadomestitev starejših dotrajanih vozil). |
|  | Nadgradnja GNSS omrežja | V okviru te naloge bodo v letu 2025 izvedene naslednje aktivnosti:   * nadgradnja/nakup dveh GNSS postaj omrežja SIGNAL oziroma ustrezne strojne ali programske opreme za upravljanje omrežja SIGNAL. |
| 12.2 | Osnovna sredstva – sredstva kupnine od prodaje državnega premoženja |  |
|  | Namenska postavka | Namenska sredstva bodo porabljena skladno z zakonsko določenimi nameni. |
| 12.3 | Osnovna sredstva in aktivirane bančne garancije – sredstva odškodnine |  |
|  | Namenska postavka | Namenska sredstva bodo porabljena skladno z zakonsko določenimi nameni. |
| 12.4 | Osnovna sredstva poslovni prostori – sredstva najemnine | Namenska sredstva bodo porabljena skladno z zakonsko določenimi nameni. |
| 12.5 | Obvladovanje epidemije – COVID-19 | Namenska sredstva bodo porabljena za namene preprečevanja okužb s COVID-19. |
| 12.6 | Usposabljanje uslužbencev Geodetske uprave RS |  |
|  | Izvajalo se bo najnujnejše usposabljanje uslužbencev po posameznih strokovnih oziroma vsebinskih področjih njihovega dela. V primeru ugotovljenih potreb se bodo za javne uslužbence, ki so pooblaščeni za vodenje in/ali odločanje v upravnih postopkih, izvajala izobraževanja s področja Zakona o upravnem postopku in Uredbe o upravnem poslovanju. | V okviru te naloge bodo v letu 2025 izvedene naslednje aktivnosti:   * izvedeno bo sistematično usposabljanje uslužbencev po posameznih strokovnih področjih dela, ki so nujna za kakovostno opravljanje nalog iz pristojnosti Geodetske uprave RS, kot tudi na področju vodenje in/ali odločanje v upravnih postopkih in upravnega poslovanja. Izobraževanje bo potekalo bodisi spletno ali v živo. |
| GI | Geodetski inštitut Slovenije zagotavlja operativno tehnično podporo izvedbi usposabljanja in pripravlja strokovna gradiva za te potrebe. | V okviru te naloge bo v letu 2025 Geodetski inštitut Slovenije sodeloval pri izvedbi naslednjih aktivnosti:   * sodelovanje pri napredni tehnični podpori za potrebe usposabljanja uslužbencev pri zagotavljanju operativne tehnične podpore spletnim izobraževanjem in strokovnim konferencam iz področja stroke, pri izvedbi strokovnih usposabljanj na daljavo; * sodelovanje pri pripravi strokovnih gradiv in publikacij za namene izobraževanja uslužbencev Geodetske uprave RS. |
| 12.7 | Promocija zdravja na delovnem mestu |  |
|  | Promocija zdravja na delovnem mestu uslužbencev GURS v skladu z Zakonom o varnosti in zdravju pri delu ter nakup zaščitne in terenske opreme v skladu z načrtom ukrepov varstva in zdravja zaposlenih. | V okviru te naloge bodo v letu 2025 izvedene naslednje aktivnosti:   * izvedba aktivnosti, vezanih na promocijo zdravja pri delu za vse uslužbence Geodetske uprave RS; * nabava zaščitne in terenske opreme. |
| 12.8 | Mednarodno sodelovanje in članarine |  |
|  | Geodetska uprava RS v okviru te naloge zagotavlja aktivno delovanje na področju mednarodnega sodelovanja, kjer se vključuje v delo evropskega združenja geodetskih in kartografskih uprav - EuroGeographics ter v delovanje združenja Euro SDR in stalnega odbora za zemljiški kataster pri evropski komisiji – PCC. Geodetska uprava RS aktivno sodeluje pri delu stalnega odbora strokovnjakov pri OZN za učinkovito upravljanje prostorskih informaciji – UN GGIM Evropa in pri delu skupine za standardizacijo geografskih imen – UNGEGEN. Uslužbenci Geodetske uprave RS so aktivni pri delu evropskega pododbora za referenčni geodetski okvir – EUREF in evropskega sistema za določanje položaja - EUPOS, skupine za EUPOS. V okviru te naloge bodo zagotovljena finančna sredstva za plačilo članarine ter za zagotavljanje drugih storitev za podporo mednarodnemu delovanju Geodetske uprave RS.  Geodetska uprava RS je aktivna v regionalnem povezovanju, pri izvedbi bilateralnih aktivnosti in sodelovanju pri multilateralnih dogodkih drugih resorjev. | V okviru te naloge bodo v letu 2025 izvedene naslednje aktivnosti:   * zagotovljena strokovno tehnična podpora pri aktivnemu vključevanju uslužbencev GU v delo združenja EuroGeographics in skupine strokovnjakov za upravljanje prostorskih podatkov, ki deluje pri Organizaciji združenih narodov – UN GGIM Evropa; * podprte bodo aktivnosti Geodetske uprave pri sodelovanju z mednarodnimi združenji kot so: EuroSDR, PCC, ICA, FIG, UNGEGEN, IUGG ter EUREF in EUPOS; * izvedeno bo plačilo članarine v združenju evropskih geodetskih uprav EuroGeographicsa; * izvedba rednega regionalnega povezovanja in sodelovanja pri multilateralnih dogodkih drugih resorjev; * udeležba na regionalni konferenci geodetskih uprav z območja zahodnega Balkana; * aktivno sodelovanje na zasedanjih in generalnih skupščinah mednarodnih organizacij, v katerih aktivno delujejo uslužbenci Geodetske uprave RS. |
| GI | Geodetski inštitut Slovenije bo zagotovil strokovno tehnično podporo delovanju predstavnikov Geodetske uprave RS v okviru mednarodnih združenj, s poudarkom na vključevanju strokovnjakov v delo posameznih komisij, ki delujejo v okviru evropske raziskovalne platforme Euro SDR, v okviru katere se povezujejo evropske geodetske uprave z raziskovalnimi in razvojnimi organizacijami iz držav članic. | Zagotavljanje strokovno tehnične podpore delovanju predstavnikov Geodetske uprave RS in Geodetskega inštituta Slovenije v okviru združenja Euro SDR s pripravo analiz in poročil o harmonizaciji prostorskih podatkov za potrebe vključevanja v delo odbora delegatov Euro SDR. |
| 12.9 | Ostali materialni stroški |  |
|  | V okviru materialnih stroškov se bodo pokrivale najemnine za GNSS postaje, zagotavljal se bo pisarniški material za vse lokacije dela Geodetske uprave RS po Sloveniji in ostali materialni izdatki pri poslovanju, ter tekoče vzdrževanje po vseh lokacijah dela Geodetske uprave RS po Sloveniji. | V okviru te naloge bodo v letu 2025 izvedene naslednje aktivnosti:   * zagotavljanje potrebnega pisarniškega materiala za vse lokacije dela Geodetske uprave RS po Republiki Sloveniji; * kritje izdatkov za pošto, ogrevanje, gorivo in drugih izdatkov za delovanje in tekoče vzdrževanje po vseh lokacijah dela Geodetske uprave RS po Republiki Sloveniji; * nakup potrebnih osnovnih sredstev in ostali materialni izdatki, ki niso bili predmet centralizacije; * kritje materialnih izdatkov ob organizaciji in izpeljavi dogodkov ter za ostale podobne namene. |
|  |  |  |
| 12.10 | Plače |  |
|  | Zagotavljanje plač za uslužbence Geodetske uprave RS. | Zagotavljanje plač in regresa za uslužbence Geodetske uprave RS v letu 2025. |

**B. Naloge Geodetskega inštituta Slovenije za leto 2025 s področja dela drugih resorjev**

| Zap. št. | Opis naloge |
| --- | --- |
| **13** | **Naloge GI s področja dela drugih resorjev** |
| **13.1** | **Ministrstvo za infrastrukturo** |
| **13.1.1** | **Tehnična pomoč, svetovanje, vzdrževanje hidrografskih baz in kart ter distribucija uporabnikom** |
|  | Gre za stalno nalogo, ki obsega strokovno-tehnično in razvojno podporo pri stikih MzI, Sektorja za pomorstvo z domačimi institucijami, ki uporabljajo hidrografske podatke in karte, z Mednarodno hidrografsko organizacijo (IHO), pri opravljanju nalog, ki izhajajo iz članstva Republike Slovenije v tej organizaciji, s hidrografskimi uradi (HO) drugih držav ter pri sodelovanju in izmenjavi podatkov z regionalnimi centri za navigacijske karte (Regional Electronic Navigational Chart Coordinating Centre - RENC IC-ENC). Naloga obsega tudi vzdrževanje pomorskih kart in publikacij, dopolnjevanje digitalne baze hidrografskih meritev z novimi meritvami, vodenje tehničnih postopkov pri pridobivanju novih ter distribuciji obstoječih hidrografskih podatkov drugim uporabnikom za potrebe različnih operativnih in znanstvenih projektov, izmenjavo hidrografskih podatkov in informacij ter pomorskih kart s tujimi hidrografskimi uradi in vodenje arhiva kartografskih in hidrografskih podatkov. V letu 2025 se bo nadaljevala implementacija IHO podatkovnega modela S100, kar vključuje izdelavo ENC (elektronskih navigacijskih kart) v obeh standardih (S57 in S100), validacija kart, udeležba na sestankih IHO delovne skupine S100 ter udeležba na izobraževanjih s strani  IC-ENC ter komunikacija z IC-ENC glede validacije. |
| **13.1.2** | **Organizacija in nadzor izvedbe hidrografskih meritev v slovenskem morju za potrebe rednega posodabljanja pomorskih kart in publikacij** |
|  | V skladu z dolgoročnim planom izvedbe hidrografskih meritev bo po postopkih javnega naročanja sklenjena pogodba o izvedbi meritev in pripravljen načrt hidrografske izmere v letu 2025. Nad izvedenimi hidrografskimi meritvami bo izveden nadzor ter preverjena kakovost in ustreznost podatkov.  V letu 2025 bo potekalo zadnje leto petletnega cikla izmer. Izmera se bo nadaljevala zahodno od območja izmere iz leta 2024. |
| **13.1.3** | **Organizacija in nadzor izvedbe določitve tipa morskega dna v slovenskem morju** |
|  | Naloga obsega dopolnitev metodologije, plana in izvedbo določitve tipa morskega dna z namenom vzdrževanja baze podatkov in pomorskih kart. Območje določitve tipa dna za leto 2025 je enako območju za hidrografske meritve. V letu 2025 bo potekala določitev tipa morskega dna že četrto leto zapored. Po postopkih javnega naročanja bo sklenjena pogodba o izvedbi in pripravljen načrt izvedbe. Nad izvedbo določitve tipa dna bo izveden nadzor. Prav tako bo s strani Geodetskega inštituta Slovenije pred prevzemom podatkov preverjena kakovost in ustreznost podatkov. |
| **13.1.4** | **Vzpostavitev podatkovne hidrografske baze in geoportala hidrografskih podatkov** |
|  | Gre za večletno nalogo, ki se bo zaključila z vzpostavitvijo podatkovne hidrografske baze in geoportala hidrografskih podatkov. Po priporočilih IHO je zaradi vedno večjih potreb po hidrografskih podatkih in zaradi prehoda na nov IHO podatkovni model S100, vzpostavitev podatkovne hidrografske baze in geoportala hidrografskih podatkov nujna.  Naloga je predvidena v dveh fazah (1. faza vzpostavitev enotne podatkovne baze, 2. faza vzpostavitev geoportala).  V letu 2025 je predvidena priprava potrebne dokumentacije za pripravo javnega naročila za nakup in vzpostavitev podatkovne hidrografske baze. Predviden je nakup potrebne programske ter strojne opreme, ki že zagotavlja ustrezno ogrodje za vzpostavitev predmetne baze. Naloga vključuje tudi sodelovanje z ustreznimi institucijami za vklop baze v državni računalniški oblak (DRO). Po vzpostavitvi sledi izobraževanje za delo z bazo in ustrezno programsko opremo, polnjenje baze s podatki in validacija. Pri zasnovi bodo upoštevani že razviti gradniki in rešitve v okviru DRO, v kolikor bodo z njihovo vsebino/funkcionalnostjo izpolnjene zahteve standardov Mednarodne hidrografske organizacije (IHO). |
| **13.1.5** | **Zagotavljanje, vzdrževanje in verificiranje geodetskih podatkov za potrebe civilnega letalstva** |
|  | V skladu z Uredbo o izvajanju izvedbene uredbe (EU) o skupnih zahtevah za izvajalce storitev upravljanja zračnega prometa/izvajanja navigacijskih služb in drugih funkcij omrežja za upravljanje zračnega prometa ter njihov nadzor (Uradni list RS, št. 70/24) in Zakonom o letalstvu (Uradni list RS, št. 85/24) se izvaja trajna naloga zagotavljanja standardiziranih geodetskih podatkov, njihovega vzdrževanja ter verificiranja in drugih geoinformacijskih dejavnosti za potrebe civilnega letalstva. Med te podatke sodijo predvsem elektronski podatki o terenu in ovirah (eTOD, electronic terrain and obstacle data) in podatki o magnetni deklinaciji. V zvezi z njimi se bodo sproti obnavljali postopki upravljanja s podatki in vodenja arhiva, nadzirala distribucija in izmenjava podatkov ob vodenju evidence o tem, izvajala podatkovna in kartografska podpora proceduram v civilnem letalstvu, pripravljale strokovne podlage, navodila in druga strokovna gradiva, ter izvajalo sodelovanje z upravljalci aerodromov in strokovno-tehnična podpora Javni agenciji za civilno letalstvo pri razvoju potrebnih informacijskih rešitev. |
| **13.2** | **Ministrstvo za zunanje in evropske zadeve** |
| **13.2.1** | **Tehnična pomoč in svetovanje** |
|  | Naloge se izvajajo skladno z zahtevami in potrebami naročnika po geoinformacijski, kartografski, nepremičninski in geodetski podpori. Naloge so stalne narave in potekajo v daljšem časovnem obdobju, pogodba se nadaljuje za obdobje 2025. |
| **13.3** | **Ministrstvo za kmetijstvo, gozdarstvo in prehrano** |
| **13.3.1** | **Obnova podatkov evidence dejanske rabe kmetijskih in gozdnih zemljišč na podlagi razpoložljivih ortofoto (DOF) posnetkov** |
|  | Stalna naloga Geodetskega inštituta Slovenije je izvajanje vzdrževanja evidence dejanske rabe kmetijskih in gozdnih zemljišč skladno z določili Pravilnika o evidenci dejanske rabe kmetijskih in gozdnih zemljišč (Uradni list RS, št. 122/08, 4/10 in 110/10). Dinamika vzdrževanja te evidence je vezana na nove ortofoto načrte v skladu z dinamiko njihove izdelave (za izdelavo ortofoto načrtov je pristojna Geodetska uprava RS). V sklopu vzdrževanja evidence dejanske rabe kmetijskih in gozdnih zemljišč bodo evidentirane spremembe dejanske rabe in izvedene kontrole v skladu z metodologijo vzdrževanja evidence resornega ministrstva. Nadaljevanje izvedbe v okviru triletnih ciklov. |
| **13.4** | **Ministrstvo za naravne vire in prostor** |
| **13.4.1** | **Razvojne in strokovno tehnične naloge na področju urejanja prostora (zaključek nalog iz leta 2024)** |
|  | V letu 2024 je bila sklenjena pogodba za razvojne in strokovno tehnične naloge v letu 2024, s katero so bile razpisane naslednje naloge, ki jih je treba zaključiti v letu 2025:   * + pomoč pri tehničnih pregledih gradiv v postopkih priprave prostorskih aktov in vzdrževanju zbirk prostorskih podatkov;   + pomoč pri zajemu podatkov monitoringa posegov v prostor;   + pomoč pri vzdrževanju podatkov o razvrednotenih območjih;   + pomoč pri vodenju projekta priprave prve generacije RPP v državi ter   + pomoč pri podpori pri uvajanju koncepta krožnega gospodarjenja s prostorom.   Zaključek teh nalog in plačilo računov je predvideno v letu 2025. |
| **13.4.2** | **Razvojne in strokovno tehnične naloge na področju urejanja prostora (pogodba 2025)** |
|  | V letu 2025 bo v okviru razvojnih in strokovno tehničnih nalog zagotovljena:   * + pomoč pri tehničnih pregledih gradiv v postopkih priprave prostorskih aktov in vzdrževanju zbirk prostorskih podatkov;   + pomoč pri zajemu podatkov monitoringa posegov v prostor;   + pomoč pri vzdrževanju sistema za vodenje podatkov o razvrednotenih območjih;   + pomoč pri vodenju projekta priprave prve generacije RPP v državi ter   + pomoč pri drugih strokovno tehničnih nalogah na področju urejanja prostora.   Naloga je večletna in se nadaljuje v letu 2026. Načrtuje se sklenitev pogodbe za leti 2025 in 2026. |
| **13.4.3** | **Razvojne in strokovno tehnične naloge v projektu Zeleni slovenski lokacijski okvir (pogodba 2025)** |
|  | V letu 2025 bo v okviru razvojnih in strokovno tehničnih nalog v projektu GreenSLO4D zagotovljena:   * + strokovno-tehnična podpora, ki vključuje podporo naročniku pri izvajanju projekta, podporo delovanju območnim centrom pri implementaciji PIS in izvajanju nalog v okviru projekta GreenSLO4D, podporo pri analizi podatkov, oceni izvedljivosti in izdelavi prototipa uporabe umetne inteligence v prostorskem informacijskem sistemu ter druga strokovno-tehnična podpora naročniku;   + dopolnitev in vzdrževanje sistema za spremljanje projekta, sodelovanje pri dopolnitvah sistema za izvedbo kontrole tehnične posodobitve občinskih prostorskih izvedbenih aktov in sodelovanje pri izdelavi in testiranju sistema za izvedbo kontrole rezultatov ESZ;   + izvedba kontrole kakovosti rezultatov tehnične posodobitve občinskih prostorskih izvedbenih aktov in izvedba kontrole kakovosti podatkov evidence stavbnih zemljišč;   + analiza sistemov vzdrževanj podatkov namenske rabe prostora (NRP) glede na spremembe podatkov v katastru nepremičnin (KN) in glede na spremembe v drugih povezanih evidencah oziroma zbirkah podatkov, izdelava prototipne rešitve sistema vzdrževanja namenske rabe prostora (NRP) glede na spremembe podatkov v katastru nepremičnin.   Naloga je večletna in se nadaljuje v letu 2026. Načrtuje se sklenitev pogodbe za leti 2025 in 2026. |
| **13.4.4** | **Izdelava urbanističnih in krajinskih zasnov – strokovno tehnična podpora pri izbiri izdelovalcev UZ in KZ za RPP** |
|  | V skladu z določbami ZUreP-3 je potrebno kot obvezne strokovne podlage za regionalne prostorske plane (RPP) izdelati urbanistične in krajinske zasnove. Urbanistične zasnove (UZ) za RPP in Krajinske zasnove (KZ) za RPP morajo biti izdelane za območje cele države. Geodetski inštitut Slovenije bo za naročnika izbral izdelovalce omenjenih obveznih strokovnih podlag in zagotovil ter usmerjal njihovo izdelavo. Naloga je večletna in se nadaljuje v letu 2026. |
| **13.4.5** | **Podpora uvajanju principov krožnega gospodarjenja s prostorom** |
|  | Geodetski inštitut Slovenije bo naročniku za izvajanje Resolucije o Strategiji prostorskega razvoja Slovenije do leta 2050 (Uradni list RS,  št. 72/23) v desetletnem obdobju 2025–2034 nudil razvojno in strokovno tehnično podporo pri organizacijskih, promocijskih ter analitično-razvojnih nalogah pri uvajanju principov krožnega gospodarjenja s prostorom. Naloga je večletna in se nadaljuje v letu 2026. |
| **13.5** | **Ministrstvo za okolje, podnebje in energijo** |
| **13.5.1** | **Omogočanje multimodalne mobilnosti oseb z različnimi oviranostmi** |
|  | Večletna naloga se nadaljuje tudi v letu 2025. Cilj nadaljevanja projekta je omogočiti dvig kakovosti življenja oseb z različnimi oviranostmi z izvedbo operativnih rešitev na izbranih območjih v Sloveniji, ki omogočajo dostopnost in varno gibanje v multimodalnem prometu. Predpogoj za dosego cilja je aktiven in redno vzdrževan sloj prostorskih podatkov multimodalne mobilnosti v katerega je vključenih že preko 100 občin.  Aktivnosti naloge bodo usmerjene v vključevanje 25 novih občin in vzdrževanje obstoječih podatkov, nadgradnjo in dopolnitev obstoječe metodologije za zajem podatkov, informacijske nadgradnje sistema in razvoj novih storitev ter participativno vzdrževanje podatkov. V okviru razvojnih možnosti je predvideno vzdrževanje delovanja pregledovalnika in vzdrževanje spletnih servisov za posredovanje podatkov, razvoj in preveritev implementacije novih orodij v rešitve multimodalne mobilnosti (umetna inteligenca). Velik del aktivnosti bo usmerjen v povezovanje podatkov z drugimi sorodnimi projekti, sodelovanje z Nacionalnim svetom invalidskih organizacij Slovenije in ostalimi invalidskimi organizacijami ter izobraževanje, promocijo in aktivno komuniciranje z občinami pri uporabi podatkovne baze ter storitev. |
| **13.5.2** | **Pilotno testiranje izvedbe »prevoza na klic« - Invalidi v javnem potniškem prevozu 2025** |
|  | Z nalogo nadaljujemo delo na razvoju. Na osnovi rezultatov analize pilotnega projekta, ki se je izvajal v letu 2024, se pilotno testiranje »prevoza na klic« nadaljuje tudi v letu 2025 z nadgradnjo modela ter širitvijo na pet dodatnih območij. Prevozi na klic, katerih pilotno tesitranje se izvaja z namenom, da le – ti postanejo del storitve javnega potniškega prometa. Vsebina naloge zajema pripravo implementacijskega načina izvedbe nadaljevanja pilotnega testiranja ter implementacijo sprememb in izboljšav, ki izhajajo iz teh ugotovitev. Te temeljijo na izkušnjah pilotnega testiranja v Ljubljani in Mariboru iz leta 2024. Naloga zajema analitično in prostorsko podporo spremljanju izvajanja pilotnega testiranja ter poročanje o rezultatih. Končne ugotovitve bodo vključevale analizo rezultatov ter predloge za nadaljnji razvoj in širitev »prevozov na klic« z namenom dolgoročne implementacije teh prevozov. Ta bo namenjena ranljivim skupinam, kot so invalidi in starejši, ter posameznikom brez lastnega prevoza na območjih, kjer javni potniški promet ni ustrezno urejen ali so povezave zelo redke. Cilj je zagotoviti dostopnost prevozov na celotnem ozemlju Republike Slovenije, zlasti v odmaknjenih in z JPP slabše povezanih območjih. |
| **13.5.3** | **Agencija Republike Slovenije za okolje**  **Izvajanje nalog Nacionalnega referenčnega centra za pokrovnost (NRC Land Cover) v okviru omrežja EIONET-SI** |
|  | Izvajanje nalog Nacionalnega referenčnega centra za pokrovnost (NRC Land Cover) v okviru omrežja EIONET-SI se izvaja glede na večletni delovni program EEA, letni delovni plan EEA ter opis del NRC, vključno s podporo Nacionalnemu koordinatorju EIONET nacionalnega omrežja (NFP EIONET-SI), za področje pokrovnosti – naloge so v celoti financirane s strani Evropske agencije za okolje (EEA). |
| **13.6** | **Ministrstvo za naravne vire in prostor – Direkcija Republike Slovenije za vode** |
| **13.6.1** | **Strokovno tehnična pomoč pri vzdrževanju prostorskih podatkovnih zbirk hidrografije in vodnih zemljišč ter razvoju sistema za njihovo vzdrževanje** |
|  | Strokovno-tehnična pomoč pri vzdrževanju prostorskih podatkovnih zbirk hidrografije in vodnih zemljišč ter razvoju sistema za njihovo vzdrževanje, vključno z zbiranjem, vnašanjem in popravljanjem podatkov, usposabljanjem in izobraževanjem uslužbencev Direkcije Republike Slovenije za vode in izvajalcev gospodarskih javnih služb upravljanja z vodami na področju vodenja in vzdrževanja podatkovnih zbirk hidrografije in vodnih zemljišč, postopno urejanje interne baze nepremičnin v državni lasti in upravljanju Direkcije Republike Slovenije za vode, pomoč pri zasnovi informacijskega sistema v skladu s smernicami za razvoj informacijskih rešitev in usmeritvami MDP in izvedba kartografskih in analitičnih nalog – večletna naloga. |
| **13.7** | **Ministrstvo za solidarno prihodnost** |
| **13.7.1** | **Inicialna vzpostavitev evidence javnih najemnih stanovanj v Republiki Sloveniji (zaključek nalog iz leta 2024)** |
|  | V letu 2024 je bila sklenjena pogodba za Inicialno vzpostavitev evidence javnih najemnih stanovanj v Republiki Sloveniji, s katero so bile razpisane naslednje naloge, ki jih je treba zaključiti v letu 2025:  Naloga obsega inicialno vzpostavitev evidence javnih najemnih stanovanj, na osnovi modela podatkov, ki je bil izbran na osnovi rezultatov pilotnega testiranja z izbranimi stanovanjskimi skladi in občinami. Glavne aktivnosti bodo usmerjene v zbiranje podatkov o stanovanjih izbranih akterjev (stanovanja občin, skladov in neprofitnih stanovanjskih organizacij), njihovo vključitev v skupno bazo podatkov (ki bo vzpostavljena na skupni MDP infrastrukturi) v skladu s smernicami za razvoj informacijskih rešitev in usmeritvami MDP in bo omogočala tudi osnovne funkcionalnosti (pregled, iskanje, osnovne statistike). Zaključek teh nalog in plačilo računov je predvideno v letu 2025. |
| **13.7.2** | **Nadaljevanje inicialne vzpostavitve evidence javnih najemnih stanovanj v Republiki Sloveniji** |
|  | Za celovito izvajanje stanovanjske politike je treba zagotoviti pregled nad stanovanji v Republiki Sloveniji, s poudarkom na javnih najemnih stanovanjih. V letu 2025 se bo nadaljevala izvedba večletne naloge vzpostavitve evidence javnih najemnih stanovanj. Naloga obsega nadaljevanje inicialne vzpostavitev evidence javnih najemnih stanovanj, na osnovi modela podatkov, ki je bil implementiran v letu 2024. Glavne aktivnosti bodo usmerjene v čiščenje ključnih podatkov in zbiranje podatkov o stanovanjih preostalih akterjev (stanovanja občin, skladov in neprofitnih stanovanjskih organizacij) ki še niso posredovali podatkov, njihovo vključitev v skupno bazo podatkov (ki je vzpostavljena na lokalni infrastrukturi) in manjše prilagoditve in vzdrževanje funkcionalnosti aplikacije za zbiranje podatkov. |
| **13.8** | **Ministrstvo za pravosodje** |
| **13.8.1** | **Nadgradnja evidence podatkov o nepremičninah v lasti Republike Slovenije in upravljanju Ministrstva za pravosodje in prostorskega informacijskega sistema** |
|  | Naloga obsega 2 sklopa: informacijska podpora upravljanju nepremičnin in postopkovno – podatkovna podpora urejanju podatkov nepremičnin v upravljanju Ministrstva za pravosodje.  Informacijska podpora vsebuje: nadgradnjo, vzdrževanje in razvojne naloge informacijske rešitve ter integracijo podatkov zunanjih sistemov z možnostjo enovitega vpogleda v podatke posamezne stavbe v uporabi. Postopkovno-podatkovna podpora urejanju podatkov vsebuje detajlno izmero prostorov, urejanje in posodabljanje podatkov v informacijskem sistemu, pripravo in vnos podatkov za nove podatkovne sloje ter pripravo dodatnih grafičnih podatkov.  Naloga je večletna. |
| **13.9** | **Javna agencija Republike Slovenije za varnost prometa** |
| **13.9.1** | **Urejanje podatkov šolskih poti** |
|  | Naloga je vsebinsko nadaljevanje naloge »Prostorska podatkovna podpora upravljanju šolskih poti« in zajema vzdrževanje programske rešitve za zajem podatkov o šolskih poteh ter izvedbo nadgradenj glede na aktualne potrebe posameznih šol/občin. Nadgradnje bodo izvedene v skladu s »Smernicami MDP z razvoj informacijskih rešitev«, pri čemer bodo upoštevane in uporabljene morebitne, že obstoječe, rešitve in posamezni gradniki. Naloga vključuje tudi operativno podporo pri vnosu podatkov in izobraževanja deležnikov. |
| **13.10** | **Ministrstvo za vzgojo in izobraževanje** |
| **13.10.1** | **Šolski prostor - vzpostavitev prostorskega informacijskega sistema** |
|  | Prva faza vzpostavitve centralne baze prostorskih podatkov o površinah zemljišč in stavb za 2.467 lokacij vzgojno izobraževalnih zavodov  (vir: Evidenca vzgojno-izobraževalnih zavodov in vzgojno-izobraževalnih programov), skladno z dolgoročnimi cilji in prednostnimi nalogami Strategije prostorskega razvoja Slovenije 2050. Prostorsko načrtovanje in investiranje v šolski prostor je po pristojnosti deljeno med občine in državo. Občinsko pristojnost določa 28. člen Zakona o vrtcih (Uradni list RS, št. 100/05 – uradno prečiščeno besedilo, 25/08,  98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21) in 82. člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23). Državno pristojnost prostorskega načrtovanja in investiranja v šolski prostor določa 81. člen ZOFVI. Glede na navedeno število lokacij vzgojno izobraževalnih zavodov v Republiki Sloveniji, sodi 88,20 % lokacij v občinsko pristojnost in 11,80 % lokacij v državno pristojnost. Na podlagi analize obstoječega stanja se izdela predlog enotne metodologije in pripravi načrt se vzpostavitve in vzdrževanja centralnega prostorskega informacijskega sistema za šolski prostor. Sistem se bo kasneje nadgrajeval z že obstoječimi podatkovnimi bazami (npr. demografska baza podatkov o rojstvih po šolskih okoliših), ki so relevantne za dolgoročno načrtovanje in urejanje predšolskega in šolskega prostora. Naloga je večletna in se nadaljuje v letu 2026. |

**C. Zeleni slovenski lokacijski okvir (GreenSLO4D)**

| Zap. št. | Opis naloge | Program 2025 |
| --- | --- | --- |
| A. | Vsebinske naloge Geodetske uprave RS GreenSLO4D |  |
| I. | Infrastruktura za prostorske informacije |  |
| I.1. | IKT infrastruktura in eStoritve |  |
|  | Izvedba investicij v specialna opredmetena in neopredmetena osnovna sredstva na lokalnem nivoju za potrebe izvajanja nalog v podprojektu. Skozi promocijo, delavnice in z organizacijo hekatona se bodo iskale inovativne ideje za uporabo prostorskih podatkov. Za novo razviti 4D koordinatni sistem ter za digitalizirane letalske posnetke se bodo izdelale pilotne storitve za uporabnike na sistemu distribucije. Podpora nalogam na navedenih področjih bo zagotovljena tudi preko dodatnih zaposlitev strokovnih sodelavcev na projektu. | V okviru te naloge bodo v letu 2025 izvedene naslednje aktivnosti:   * izvedeni bodo postopki javnih naročil za izvedbo investicij v opredmetena in neopredmetena osnovna sredstva na lokalnem nivoju glede na izkazane potrebe podprojekta za potrebe izvajanja nalog v podprojektu ter za pilotne rešitve za uvedbo novih tehnologij in podatkov; * nadaljevalo se bo z izvajanjem aktivnosti po pogodbi sklenjeni v letu 2024 za dopolnitve distribucije za potrebe drugih upravljavcev, kot tudi za pilotne rešitve za uvedbo novih tehnologij in podatkov; * izdelana bo metodologija za optimalno množično georeferenciranje skeniranih arhivskih aerofotografij, na podlagi katere bo georefernciranje arhivskih aerofotografij tudi izvedeno.   Za naloge, ki se bodo izvajale v letu 2024 in se nadaljevale v letu 2025, se načrtuje sklenitev dvoletnih pogodb. |
| I.2. | Center znanja |  |
|  | Center znanja je namenjen rednemu usposabljanju na področju geoinformatike, novih tehnologij in prostorskih podatkov, kar terjajo premiki v smeri digitalizacije. Zagotovljena bo tudi potrebna oprema za Center znanja in vzdrževanje informacijske platforme.  V okviru Centra znanja bo zagotovljena organizacija in koordinacija specializiranih usposabljanj in izobraževanj, oblikovana vsebinska struktura izobraževanj, vzpostavljena informacijska platforma za izvedbo izobraževanj, vzpostavljena baza znanja oziroma arhiva izobraževanj z gradivi ter promocija in evalvacija učinkovitosti izobraževanja in vsebin. | V okviru te naloge bodo v letu 2024 izvedene naslednje aktivnosti:   * izvajal se bo CRP - Integracija geoinformacijskih in geodetskih znanj ter inovativnih rešitev v širši digitalni ekosistem, kjer se bo pripravila analiza okoliščin ter zasnova za delovanje centra znanja na področju geoinformatike in geodezije; * izvedena bo analiza geoinformacijskih tehnoloških izzivov in mednarodnih trendov razvoja geoprostorske informacijske infrastrukture; * pripravljena bo strategija delovanja centra znanja; * izvedene bodo naloge za podporo organizaciji in koordinaciji izvedbe usposabljanj in izobraževanj ter za vzpostavitev baze znanja oziroma arhiva izobraževanj. |
| I.3. | Zaposlitve in splošno digitalno poslovanje |  |
|  | Naloga je namenjena vpeljavi digitalnega poslovanja na Geodetski upravi RS na področju skupnih in splošnih ter kadrovskih naloge. Gre za nadaljevanje vpeljave posodobitev obstoječega poslovanja na področju javnih naročil, kadrovskih virov, upravnega in finančnega poslovanja. Gre za vsebinsko, tehnično in organizacijsko prenovo in modernizacijo poslovanja v smeri digitalne preobrazbe tudi na nivoju skupnih podpornih služb, ki morajo biti dobro razvite in podprte v smeri digitalnega razvoja, da lahko podpirajo procese in sledijo zahtevam na vsebinskem področju poslovanja Geodetske uprave RS, ki se pospešeno razvija v smeri digitalnega poslovanja, tako znotraj institucije kot tudi navzven do naših uporabnikov. Izvedle se bodo tudi vse načrtovane zaposlitve na projektu, ter poskrbelo za razvoj kadrov. | V okviru te naloge bodo v letu 2025 izvedene naslednje aktivnosti:   * realizirane bodo dodatne projektne zaposlitve v skladu s sprejetim programom za izvedbo projekta GreenSLO4D na Geodetski upravi RS; * nadaljevale se bodo aktivnosti digitalne preobrazbe celotnega poslovanja Geodetske uprave RS; * nadaljevalo se bo izvajanje javnih naročil na področju posodobitev in vsebinske prilagoditve obstoječega poslovanja na področju javnih naročil, kadrovskih virov, upravnega in finančnega poslovanja; * izvedena bo vsebinska, tehnična in organizacijska prenova in modernizacija poslovanja v smeri digitalne preobrazbe tudi na nivoju skupnih podpornih služb, ki morajo biti prav tako razvite in podprte v smeri digitalnega razvoja, da lahko sledijo procesom in zahtevam na vsebinskih področjih poslovanja Geodetske uprave RS; * nadaljevali se bodo postopki javnega naročanja na področju modernizacije kadrovskih virov, razvoja kadrov in ostalih novih tehnik na področju HRM, ki vpliva na kadrovski potencial na Geodetski upravi RS. |
| II. | Državni koordinatni sistem |  |
| II.1. | Vključitev četrte (časovne) razsežnosti v DKS |  |
|  | Zaradi aktivnega geodinamičnega dogajanja na območju Republike Slovenije prihaja do spreminjanja koordinat točk v državnem referenčnem koordinatnem sistemu, ki predstavlja koordinatno osnovo za vse georeferencirane podatke. Geodinamično dogajanje je potrebno sistematično spremljati in modelirati, kar ima za posledico uvedbo novega koncepta vzdrževanja državnega koordinatnega sistema. Da se bodo aktivnosti lahko izvajale enakomerno na celotnem državnem ozemlju, je treba dopolniti/nadgraditi obstoječo kombinirano geodetsko mrežo 0. reda, za upoštevanje časovne spremenljivosti koordinat pa je potrebno vzpostaviti državni geokinematični model kot del državnega koordinatnega sistema. Ugotovljena časovna spremenljivost koordinat podaja možnost vzpostavitve koordinatnega sistema, ki bo kakovostno realiziran skozi daljše časovno obdobje. Tovrstne aktivnosti so potrebne tudi zato, da se običajnim uporabnikom državnega koordinatnega sistema in prostorskih podatkov nasploh ni treba ukvarjati z njegovo kakovostjo, ker bo ta primerna in homogena po celotni državi. Tak način obravnave prostorskih podatkov bo omogočil postopni prehod na (pol)dinamični/(pol) kinematični geodetski datum.  Cilj aktivnosti je zagotoviti kakovosten državni referenčni koordinatni sistem na dolgi rok. Pri tem je treba upoštevati specifične danosti (tektonika, relief, geodinamika …) na območju države in zagotoviti povezavo z mednarodnim referenčnim sistemom, ki se zaradi omejenih specifik s časom spreminja. Podane rešitve morajo po zaključku tega projekta omogočiti implementacijo sodobnega državnega koordinatnega sistema, ki bo skladno s smernicami EUREF zagotavljal kakovostno obravnavo prostora v vseh štirih razsežnostih. | V okviru te naloge bodo v letu 2025 izvedene naslednje aktivnosti:   * nadaljevalo se bo izvajanje naloge nadgradnje obstoječe kombinirane geodetske mreže 0. reda; * za potrebe uvajanja četrte (časovne) komponente v državni koordinatni sistem se bo nadaljevalo z razvojem geokinematskega (deformacijskega) modela države in vključitvijo časovne razsežnosti v državni referenčni koordinatni sistem.   Za naloge, ki se bodo izvajale v letu 2025 in se nadaljevale v letu 2026, se načrtuje sklenitev dvoletnih pogodb. |
| II.2. | Sistem za kakovost DKS in svetovanje |  |
|  | Pomemben vidik pri vzdrževanju in vodenju koordinatnega sistema je njegova trajnost; treba se je izogniti ne nujnemu spreminjanju koordinat v distribucijskih zbirkah prostorskih podatkov za uporabnike, ki bi bile posledica vzdrževanja koordinatnega sistema na produkcijski ravni. Vzpostavitev sistema trajnega spremljanja geokinematičnega dogajanja obsega študijo meril in kazalnikov za periodične in izredne (v primeru izrednih dogodkov, kot so večji potresi ipd.) posodobitve geokinematičnega modela in geodetskega datuma, način produkcije, verzioniranja in distribucije modela ter predvidene postopke za vsakokratno posodobitev odgovarjajočega transformacijskega modela za preračune koordinat med različnimi trenutki v času (epohami). Predvideti je treba tudi vse aktivnosti za vsakokratno implementacijo posodobljenega/izboljšanega referenčnega koordinatnega sistema v geodetsko prakso. Sistem svetovalnih storitev bo nudil strokovno tehnično podporo vsem uporabnikom in s tem zagotavljal pomoč pri transformacijah med različnimi epohami vseh vrst prostorskih podatkov na ozemlju države. Splošni cilj te aktivnosti je zagotovitev ustrezne definicije, modelov, procesov, meril, kazalnikov, načina realizacije in vzdrževanja modela kakovosti državnega koordinatnega sistema. Cilj je tudi zagotoviti ustrezno podporo skrbnikom in uporabnikom prostorskih podatkov ob uvedbi 4R koordinatnega sistema. | V okviru te naloge bodo v letu 2025 izvedene naslednje aktivnosti:   * zasnoval se bo sistem za kakovost in nadzor državnega koordinatnega sistema in sistem za svetovanje in pomoč uporabnikom le tega.   Za naloge, ki se bodo izvajale v letu 2025 in se nadaljevale v letu 2026, se načrtuje sklenitev dvoletnih pogodb. |
| III. | Državni topografski sistem |  |
| III.1. | Ciklično lasersko skeniranje Slovenije – Lidar |  |
|  | V okviru aktivnosti Ciklično lasersko skeniranje Slovenije bo izvedeno lasersko skeniranje Republike Slovenije, ki bo zagotovilo sveže podatke o zemeljskem površju Republike Slovenije pogodba je bila že podpisana v letu 2023, zaključek naloge je predviden do konca leta 2025. V letu 2025 bodo podatki laserskega skeniranja zagotovljeni za 1/3 Republike Slovenije. Ker se v prostoru nenehno dogajajo spremembe, je projekt zasnovan kot ciklični, kjer je predvidena perioda zajema 3–6 let. Podatki laserskega skeniranja so pomembni predvsem na področju voda: vzdrževanje zbirke podatkov površinskih voda, ugotavljanje/vizualizacija poplavnih območij, hidravlične študije, simulacija učinkovitosti protipoplavnih ukrepov ipd. Uporabljajo pa se še na mnogih drugih področjih: pri vzdrževanju zbirk prostorskih podatkov v kmetijstvu, gozdarstvu, arheologiji, prometni infrastrukturi, pri načrtovanju prostora ipd. Cilj aktivnosti Ciklično lasersko skeniranje Slovenije je zagotovitev ažurnih podatkov o zemeljskem površju, ki bodo dostopni vsem uporabnikom. | V okviru te naloge bodo v letu 2025 izvedene naslednje aktivnosti:   * lasersko skeniranje bo izvedeno za štiri snemalne bloke, to je približno za 1/3 Republike Slovenije. Predviden je zajem v zahodnem delu Republike Slovenije - bloki bodo sovpadali z območji aerofotografiranja, ki bodo predvidena za zajem v okviru pogodbe Ciklično aerofotografiranje Slovenije v letu 2026. Rezultat Cikličnega laserskega skeniranja so oblak točk, modeli reliefa ter aerofotografije in popolni ortofoto. |
| III.2. | IS TOPO, zajem podatkov in monitoring |  |
|  | Izboljšana bo kakovost topografskih podatkov, predvsem v časovnem smislu in v smislu primernosti za uporabo v sistemu monitoringa prostora. Izvedena bo nadgradnja sistema vzdrževanja topografskih podatkov in s tem bodo uvedene nove tehnologije vzdrževanja (lasersko skeniranje, poševno aerofotografiranje, satelitski posnetki, avtomatska zaznava sprememb v prostoru z metodami umetne inteligence, avtomatiziran zajem, prostovoljske geografske informacije ipd.). Zaradi prilagoditve monitoringu prostora bo prišlo do nekaterih sprememb podatkovnega modela in dodatnih objektnih tipov, zato bo treba nadgraditi in posodobiti tudi aplikacijo za upravljanje topografskih podatkov.  Pripravljeno bo vse potrebno za povezavo s sistemom za monitoring prostora. Iz predstavnikov Geodetske uprave RS, MNVP, GI in zunanjih izvajalcev bo formirana Državna topografska služba (DTS), ki bo letno angažirana, da se zagotovi ustrezna odzivnost v okviru monitoringa, pa tudi splošno v smislu hitrega odziva na spremembe v prostoru. Ko se sprememba v prostoru zgodi, mora biti v najkrajšem možnem času evidentirana v topografski bazi, topografski podatki iz baze pa morajo biti prek omrežnih storitev na voljo vsem državljanom. Dostop do podatkov bo omogočen tudi prek pametnih telefonov in tablic. V okviru aktivnosti se bo izvajala tudi promocija aktivnosti in izobraževanje ožjih in širših sodelavcev. Cilj aktivnosti Topografski informacijski sistem je razvoj in uvedba večdimenzionalne topografije z uporabo novih tehnologij, ki bo uporabna tudi za sistem monitoringa prostora in se bo obenem s sistemom monitoringa prostora tudi vzdrževala. Najpomembnejši cilj pa je, da bodo vsi, z novimi tehnologijami pridobljeni podatki državnega topografskega sistema, kot tudi podatki monitoringa prostora, dostopni vsem državljanom, v uporabniku prijaznih aplikacijah za prikazovanje in prenos podatkov. | V okviru te naloge bodo v letu 2025 izvedene naslednje aktivnosti:   * zajem topografskih podatkov 2,5 D in 3D stavb za tretjino območja Republike Slovenije (območje izvedbe CLSS v letu 2024); * prenovljen bo konceptualni in fizični model (tudi za 3D podatke) in skladno s tem prilagojena aplikacija za upravljanje s topografskimi podatki DTM; * vključitev geoanalitike v sitem vzdrževanja podatkov; * nadaljevalo se bo povezovanje z monitoringom prostora po pogodbi, ki je bila sklenjena v letu 2024.   Za naloge, ki se bodo izvajale v letu 2025 in se nadaljevale v letu 2026, se načrtuje sklenitev dvoletnih pogodb. |
| GI | Izboljšana bo kakovost topografskih podatkov, predvsem v časovnem smislu in v smislu primernosti za uporabo v sistemu monitoringa prostora. Izvedena bo nadgradnja sistema vzdrževanja topografskih podatkov in s tem uvedene nove tehnologije vzdrževanja (lasersko skeniranje, poševno aerofotografiranje, satelitski posnetki, avtomatska zaznava sprememb v prostoru z metodami umetne inteligence, avtomatiziran zajem, prostovoljske geografske informacije, ipd.).  Preučen bo prehod iz t. i. »2,5-razsežnostnega zajema« (kot atribut so zajete karakteristične višine objektov) v »3-razsežnostni zajem« (s 3R-koordinatami pridobiti tudi oblike objektov, predvsem stavb).  Pripravljeno bo vse potrebno za povezavo s sistemom za monitoring prostora. Iz predstavnikov Geodetske uprave RS, MNVP, GI in zunanjih izvajalcev bo formirana Državna topografska služba (DTS), ki bo letno angažirana, da se zagotovi ustrezna odzivnost v okviru monitoringa, pa tudi splošno v smislu hitrega odziva na spremembe v prostoru. | V okviru te naloge bo Geodetski inštitut Slovenije v letu 2025 opravil naslednje aktivnosti:   * izvajanje kontrole zajetih topografskih podatkov 2,5 D in 3D stavb; * sodelovanje pri povezovanju z monitoringom prostora in vzpostavljanju državne topografske službe; * svetovanje pri prenovi aplikacije za upravljanje s topografskimi podatki.   Za naloge, ki se bodo izvajale v letu 2025 in se nadaljevale v letu 2026, se načrtuje sklenitev dvoletnih pogodb. |
| IV. | 3D Kataster |  |
| IV.1. | Etažni načrti, BIM v katastru nepremičnin in kakovost podatkov |  |
|  | V katastru nepremičnin se z uporabo IS Kataster med drugimi podatki vodijo podatki o stavbah, ki se evidentirajo z izdelavo elaborata za vpis stavbe v IS Kataster. Elaborati vsebujejo tudi podatke o etažnih načrtih z geolokacijo posameznega dela stavbe. Za stavbe, ki so bile vpisane še v kataster stavb pred 3. 4. 2018, so bili izdelani etažni načrti po posameznih etažah v analogni obliki. Ti podatki so v arhivu elaboratov shranjeni kot rastrski podatki – skenirani dokumenti v PDF/A formatu. Po tem datumu elaborati za vpis stavbe in spremembe podatkov o stavbah vsebujejo etažne načrte v vektorski obliki. Pravna podlaga za vodenje etažnih načrtov v digitalni obliki so ZKN in podzakonski predpisi, izdani na podlagi ZKN.  Podatki o nepremičninah so danes zajeti večinoma v 2D obliki koordinatnega zapisa, delno tudi v 2,5 D obliki, kot npr. podatki o stavbah. S pojavom gradbeniških metod in tehnik evidentiranja objektov BIM (Building Information Model), ki omogočajo načrtovanje in spremljanje gradnje ter vzdrževanje in arhiviranje gradbenega objekta v prostoru (3D) skozi čas (4D), stroške (5D) in upravljanje vzdržnega življenjskega cikla (6D/7D) se odpirajo tudi možnosti za ustrezno povezovanje BIM standardov s pravili evidentiranja stavb ter primerjave podatkov med različnimi sistemi (IS Kataster, eGraditev).  Kakovost podatkov je za uporabnike izrednega pomena, zato je potrebno v katastru nepremičnin oziroma IS Katastru nenehno analizirati podatke, spremljati trende sprememb podatkov ter izvajati ukrepe za izboljšavo kakovosti podatkov.  V okviru projekta bo izvedena nadgradnja sistema IS Kataster za potrebe etažnih načrtov, BIM podatkov in kakovosti podatkov. V sklopu nadgradnje sistema bo vključena analiza proučitev standardov 3D v katastrih, izdelana zasnova sistema povezav in prikazovanja podatkov BIM modelov, pripravljeni bodo primeri za izdelavo etažnih načrtov in BIM modelov. Izvedena bo dopolnitev in nadgradnja aplikativne rešitve, ki bo vključevala možnosti za uvoze večjega števila vektoriziranih etažnih načrtov, nadgradnja za potrebe povezave in primerjave evidentiranih stavb s podatki v BIM formatu (sistem eGraditev) ter nadgradnja sistema za potrebe spremljanja kakovosti podatkov (dodatne kontrole etažnih načrtov in 3D modelov stavb …). V ta sklop je vključena tudi implementacija nadgrajenega sistema.  V projektu bo izvedena vektorizacija dela etažnih načrtov, ki so v bili v preteklosti izdelani v analogni obliki in so shranjeni kot rastrski podatki – skenirani dokumenti v PDF/A formatu.  V okviru projekta bo izvedena tudi študija možnosti izboljšanja kakovosti podatkov s povezavo s sistemom za monitoring prostora in zagotovljena bo podpora izvedbi planiranih nalog preko dodatnih zaposlitev strokovnih sodelavcev na projektu, predvsem za področje kontrole in spremljanja naloge vektorizacija etažnih načrtov in na področju analiz, zajema in modeliranja gradbeno inženirskih objektov.  Študija bo dodatno nadgrajena in dopolnjena tudi z možnostjo izboljšanja kakovosti podatkov s povezavo z informacijskim sistemom Katastra nepremičnin in vključitvijo dodatnih kontrol. Na osnovi študije bo izdelana aplikativna rešitev.  V okviru sistema kakovosti podatkov bo Geodetska uprava RS izvedla dodatne lokacijske izboljšave grafičnih podatkov katastra nepremičnin in nove izmere na območjih, kjer se grafični podatki preko lokacijske izboljšave ne bodo mogli izboljšat. Območja izboljšave podatkov bodo izbrana glede na ugotovljene potrebe uporabnikov.  Za dolgoročno planiranje izvedbe izboljšave grafičnih podatkov katastra nepremičnin bodo izvedene analize kakovosti podatkov, potreb uporabnikov in predlogi optimizacije postopkov lokacijskih izboljšav in novih izmer.  Prav tako bo v okviru sistema kakovosti podatkov katastra nepremičnin preverjena možnost prenove in dopolnitve skupnega sloja dejanske rabe zemljišč.  V okviru izboljšanja kakovosti podatkov se bodo preverjali in dopolnjevali tudi podatki potrebni za izračun bonitete zemljišč. | V okviru te naloge bodo v letu 2025 izvedene naslednje aktivnosti:   * izvedena bo vektorizacija dela etažnih načrtov, ki so arhivirani kot rastrski podatki – skenirani dokumenti v PDF/A formatu; zaradi obsega podatkov, ki jih je potrebno pretvoriti v digitalno obliko, se naloga izvaja v obdobju od 2023 do 2025; * informacijska rešitev, izdelana v okolju Geodetske uprave RS, bo nadgrajena za delovanje v produkcijskem okolju MDP; izvedena bo prva stopnja povezave funkcionalnosti sistema kakovosti katastra nepremičnin z informacijskim sistemom katastra nepremičnin, dodatno se bo aplikativna rešitev razširila še z 20 novimi kontrolami glede na potrebe uporabnikov; * končali se bodo postopki homogenizacije na 25 območjih, začetih v letu 2024, načrtuje se še izvedba postopkov na cca. 40 območjih; * zaključek postopka nove izmere na območju KO Boračeva in začetek postopkov na več območjih novih izmer v okvirni površini cca. 200 ha; * izdelana bo analiza potreb uporabnikov skupnega sloja dejanske rabe zemljišč s pripravo načina usklajevanja posameznih odstopanj in operativna izvedba uskladitev na posameznih slojih; * izdelane bodo analize kakovosti podatkov, potreb uporabnikov in predlogi optimizacije postopkov lokacijskih izboljšav in novih izmer * aktivnosti za izboljšanje grafičnega sloja območij enakih bonitet. |
| GI | Sodelovanje pri pripravi študije možnosti izboljšanja kakovosti podatkov s povezavo sistema za monitoring prostora in možnosti uporabe BIM standarda pri evidentiranju podatkov v katastru nepremičnin.  Sodelovanje pri nadgradnji in dopolnitvi možnost izboljšanja kakovosti podatkov s povezavo z informacijskim sistemom Katastra nepremičnin in vključitvijo dodatnih kontrol. Na osnovi študije bo izdelana aplikativna rešitev.  Sodelovanje pri prenovi in dopolnitvi skupnega sloja dejanske rabe zemljišč. | V okviru te naloge bo Geodetski inštitut Slovenije v letu 2025 izvedel naslednje aktivnosti:   * informacijska rešitev za kontrolo kakovosti izdelana v okolju GURS bo v letu 2025 nadgrajena za delovanje v produkcijskem okolju MDP. Prav tako bo izvedena prva stopnja povezave funkcionalnosti sistema kakovosti katastra nepremičnin z informacijskim sistemom katastra nepremičnin. Dodatno se bo aplikativna rešitev razširila še z 20 novimi kontrolami glede na potrebe uporabnikov; * izdelana bo analiza potreb uporabnikov skupnega sloja dejanske rabe zemljišč s pripravo načina usklajevanja posameznih odstopanj in operativna izvedba uskladitev na posameznih slojih.   Naloge se izvajajo v okviru dvoletnih pogodb za leti 2025 in 2026. |
| IV.2. | Gradbeno inženirski objekti |  |
|  | Gradbeno inženirski objekti so objekti, naprave in omrežje gospodarske javne infrastrukture. Namen pravne ureditve ZKN je celovito urediti vpis nepremičnin, torej poleg parcel kot prostorsko odmerjenega dela zemeljske površine tudi vse njihove sestavine (stavbe, dele stavb, pa tudi gradbeno inženirske objekte, npr. omrežja in objekte gospodarske javne infrastrukture, ki izpolnjujejo definicijo nepremičnine). Del gradbeno inženirskih objektov je že zajet v različnih evidencah (za zemljišča, na katerih so objekti, naprave in omrežja infrastrukture za izvajanje gospodarskih javnih služb, se vodijo podatki o dejanski rabi zemljišč, za objekte, ki izpolnjujejo pogoje pomena izraza »stavba« ali »del stavbe«, pa se vodijo podatki o stavbi in delu stavbe).  V okviru projekta je bila za gradbeno inženirske objekte izvedena analiza stanja evidentiranosti in za gradbeno inženirske objekte, ki še niso evidentirani v uradnih evidencah, tudi analiza potreb uporabnikov po tovrstnih podatkih. Izdelana je bila že metodologija pridobitve podatkov o manjkajočih objektih in morebitnih dodatnih podatkih pri že evidentiranih objektih, ki vključuje različne možne načine pridobitve podatkov (zajem novih podatkov, prevzemanje podatkov in povezovanje preko sistemom drugih resorjev). V procesu pridobivanja podatkov je pomembno tudi sodelovanje upravljavcev matičnih evidenc podatkov o gradbeno inženirskih objektih.  V okviru projekta bo izdelana dopolnitev informacijska rešitev za vodenje podatkov o gospodarski javni infrastrukturi in integracija sistema z IS Katastrom. V projektu bodo v integriran informacijski sistem prevzeti oziroma povezani podatki iz sistemov drugih resorjev. Ob sodelovanju upravljavcev matičnih evidenc podatkov o gradbeno inženirskih objektih bodo zajeti še neevidentirani gradbeno inženirski objekti.  Vsebino gradbeno inženirskih objektov je potrebno zakonsko vključiti v Zakon o katastru nepremičnin. V ta namen je potrebno pripraviti tudi potrebne podzakonske akte. | V okviru te naloge bo v letu 2025 treba dopolniti Zakon o katastru nepremičnin z vsebino evidentiranja podatkov o gradbeno inženirskih objektih.  V letu 2024 je bila izdelana vsebina zakonske ureditve, ki jo je potrebno v letu 2025 implementirati in pripraviti tudi podzakonske akte.  Naloge se izvajajo v okviru dvoletnih pogodb za leti 2025 in 2026. |
| GI | Sodelovanje pri analizi stanja in potreb uporabnikov po evidentiranju gradbeno inženirskih objektov, ki še niso evidentirani v sklopu podatkov o dejanski rabi zemljišč oziroma sklopu podatkov o stavbah, ter dopolnitvi metodologije za pridobitev podatkov za gradbeno inženirske objekte, ki še niso evidentirani, ter metodologije za pridobitev morebitnih dodatnih podatkov pri že evidentiranih objektih. | V okviru te naloge bo Geodetski inštitut Slovenije v letu 2025 izvedel naslednje aktivnosti:   * dopolnitev metodologije za pridobivanje podatkov.   Naloge se izvajajo v okviru dvoletnih pogodb za leti 2025 in 2026. |
| V. | Množično vrednotenje nepremičnin |  |
| V.1. | Sistem za analitiko in modeliranje |  |
|  | V okviru aktivnosti »Sistem množičnega vrednotenja nepremičnin« bodo vzpostavljena aplikativna orodja – moduli, ki bodo omogočala efektivno uporabo podatkov za več namenov, s čimer se povečuje hitrost dela, vzpostavljajo se dodatne kontrole kakovosti ter posledično izredno povečuje uporabna vrednost informacijskega sistema za analitiko in modeliranje v okviru množičnega vrednotenja nepremičnin. Obravnavane naloge bodo zagotavljale podporo pri izvajanju z zakonom (ZMVN-1) naloženih nalog, hkrati pa povečale odzivnost organa vrednotenja in omogočale povezljivost med različnimi sistemi. Vzpostavljena aplikativna orodja bodo zagotavljala sistemsko podporo pri spremljanju trga nepremičnin, kakovostni obdelavi in analizah tržnih podatkov, zajetih v okviru evidence trga nepremičnin, vodenju in vzdrževanju podatkov posebnih enot vrednotenja, oblikovanju in umerjanju modelov množičnega vrednotenja nepremičnin, izvajanju zakonsko predpisanih postopkov sprejemanja novih modelov vrednotenja nepremičnin, izvajanju kontrole pripisanih posplošenih vrednosti nepremičnin, spremljanju kakovosti posameznih procesnih korakov.  Obravnavane naloge vključujejo tudi odprtokodno rešitev za delo z geografskimi sloji podatkov (GIS orodje), ki bo prilagojena metodologiji dela in bo omogočala uporabo novih vsebinskih metodoloških dognanj ter upoštevala strukturo baz vhodnih podatkov, ki se uporabljajo v informacijskem sistemu (nov KN, evidenca stavbnih zemljišč …). S polno operativnostjo teh aplikativnih nalog se pričakuje izreden doprinos k odzivnosti organa vrednotenja ob potrebah odločevalcev pri oblikovanju davčne politike in prostorskega razvoja. Posredni učinki izvedenih nalog so tudi kakovostnejši izdelki sistema množičnega vrednotenja nepremičnin (modeli in vrednosti), ki bodo v pomoč posameznikom pri investicijah (ekonomika prostora), bankam pri odločanju o kreditni sposobnosti ipd.  Načrtujejo se večletne pogodbe za obdobje 2022–2026. | V okviru te naloge bodo v letu 2025 izvedene naslednje aktivnosti:   * zaključek izdelave izgradnje GIS orodja, modula za vodenje in vzdrževanje posebnih enot vrednotenja ter modula za pregled in obdelavo podatkov transakcij; * posodobitev delovodnika evidence vrednotenja za potrebe vključevanja podatkov o uveljavljanju posebnih okoliščin in cenitev ter izvedba potrebne informacijske dopolnitve za izvedbo poskusnega izračuna množičnega vrednotenja; * informacijska posodobitev evidence vrednotenja na način, da bo možno njeno delovanje na državnem računalniškem oblaku.   Naloge se izvajajo v okviru dvoletnih pogodb za leti 2024 in 2025. |
| B. | Horizontalne naloge GreenSLO4D |  |
| I. | Skupna geoinformacijska infrastruktura |  |
|  | Horizontalna digitalna povezanost prostora, okolja, nepremičnin, voda in narave bo omogočila pametno upravljanje s prostorom kot omejenim naravnim virom ter nižjo pozidanostjo novih zemljišč in s tem povečano odpornostjo na podnebne spremembe. Zato bo zagotovljena horizontalna organizacijska, vsebinska in upravljavska integracija geoinformacijskih sistemov prostora in okolja, povezani bodo procesi in podatkovne zbirke na MNVP, odprte in dostopne digitalne podatkovne zbirke in storitev MNVP, poskrbljeno bo za skupno upravljanje geoinformacijske infrastrukture (standardizacija, distribucija, servisi/storitve).  Nabavljena bo vsa potrebna programska ter strojna oprema za strežniške infrastrukture in informacijske sisteme (najem oblačnih kapacitet, strojne razširitve in nadgradnje obstoječih strežniških sistemov, nakup standardnih informacijskih rešitev za podporo procesom in aktivnostim v okviru projekta, nakup licenc za strežniške sisteme, nakup licenc za kliente) v dogovoru z MDP, zagotovljena bo tudi vsa druga potrebna oprema za digitalno opremljene zaposlene ter druga oprema za izboljšanje kakovosti podatkov oziroma visoko kakovostno pozicioniranje podatkov v prostoru.  Nadzor in kontrola kakovosti sta ključna za delovanje tako pomembnih sistemov na področju prostora in okolja. Tako bo vključen nadzor in kontrola kakovosti projektnega vodenja, razvoja informacijskih sistemov in podatkovnih zbirk ter za povezovanje procesov ipd. | V okviru te naloge bodo v letu 2025 izvedene naslednje aktivnosti:   * nadaljevale se bodo aktivnosti za prenovo, dopolnitev in nadgradnjo nacionalne infrastrukture za prostorske informacije (IPI); * v skladu z akcijskim načrtom na ravni države bo vzpostavljen sistem učinkovitega usklajevanja in upravljanja IPI, okrepljena bo koordinacija med deležniki IPI in upravljanje same IPI; * začeli se bodo postopki horizontalne integracije obstoječih informacijskih sistemov za prostor in okolje na nivoju ministrstev (MNVP in MOPE) in organov v njuni sestavi, ki sodelujejo na projektu SLO4D v skladu s smernicami za razvoj informacijskih rešitev in usmeritvami MDP; * nadaljevanje aktivnosti po pogodbi za implementacijo avtorizacijskega in avtentikacijskega ter procesnega gradnika * načrtovana je objava in začetek izvajanja javnega naročila za implementacijo drugih horizontalnih skupnih gradnikov, potrebnih za skupno IPI; * izvajale se bodo aktivnosti za povečanje vedenja in razumevanja pomena IPI, izgradnje kapacitet in prikaza prednosti in koristi ter uporabnosti IPI; * zagotovljena bo operativna podpora za delovanje IPI; * nadaljevale se bodo aktivnosti pri dopolnitvi skupnega distribucijskega okolja in obstoječih storitev za EU nivo; * zaključene bodo vse aktivnosti v povezavi z izpolnjevanjem obveznosti iz Uredbe komisije določitvi seznama posebnih naborov podatkov velike vrednosti ter ureditve za njihovo objavo in ponovno uporabo; * vzpostavljen bo okvir za upravljanje kakovosti podatkov in storitev na nivoju MNVP in MOPE, izvedeni bodo postopki za javno naročilo za informacijsko podporo upravljanja kakovosti podatkov; * nadaljevali se bodo postopki za izvedbo investicij v opredmetena in neopredmetena osnovna sredstva za potrebe projekta; * izveden bo Pilotni projekt skupnega vzdrževanja stavb v Državnem topografskem modelu (DTM) in Katastru nepremičnin (KN) z opremo verificiranih sprememb s podatki relevantnimi za MNVP ter preizkusom možnosti avtomatizirane izdelave elaborata za vpis v KN po uradni dolžnosti, z uporabo različnih metod avtomatizacije, vključno z uporabo umetne inteligence. Pilotni projekt že temelji na rezultatih umetne inteligence. |
| GI | Izvedba Pilotnega projekta skupnega vzdrževanja stavb v DTM in KN z opremo verificiranih sprememb s podatki, relevantnimi za MNVP, ter preizkusom možnosti avtomatizirane izdelave elaborata za vpis v kataster nepremičnin po uradni dolžnosti, z uporabo različnih metod avtomatizacije, vključno z uporabo umetne inteligence. | V okviru te naloge bo Geodetski inštitut Slovenije v letu 2025 izvedel naslednje aktivnosti:   * sodelovanje pri izvedbi Pilotnega projekta skupnega vzdrževanja stavb v DTM in KN z opremo verificiranih sprememb s podatki, relevantnimi za MNVP, ter preizkusom možnosti avtomatizirane izdelave elaborata za vpis v kataster nepremičnin po uradni dolžnosti, z uporabo različnih metod avtomatizacije, vključno z uporabo umetne inteligence. |
| II. | Podpora vodenju projektov – projektna pisarna |  |
|  | Podpora vodenja projekta je namenjena koordinaciji vsebinskih, administrativnih, finančnih in pravnih nalog, managementu in strateškim študijam, zunanji pomoči, promociji, informiranju in vodenju projekta.  V okviru naloge bo zagotovljena pomoč pri delovanju programskega in projektnega sveta ter skupine. Zagotovljena bo promocija in informiranje na projektu. | V okviru te naloge bodo v letu 2025 izvedene naslednje aktivnosti:   * z delom bo nadaljevala projektna pisarna; * zunanji izvajalec bo naročniku nudil administrativne in pravno-svetovalne storitve ter storitve s področja javnih naročil; * nadaljevalo se bo z nabavo promocijskega materiala in zagotavljanjem administrativne in pravne pomoči vsebinskim projektom; * organizirane bodo različne promocijske dejavnosti. |

**3. FINANČNI PROGRAM ZA LETO 2025**

**A. Program dela za leto 2025**

|  |  | | Ukrep | Proračunska postavka | Program 2025  v EUR | Od tega za GI javna služba  v EUR | Od tega za GI javno pooblastilo  v EUR |
| --- | --- | --- | --- | --- | --- | --- | --- |
|  | Evidentiranje nepremičnin | |  |  |  |  |  |
| 1. | **Izboljšava kakovosti podatkov nepremičninskih evidenc** | |  |  |  |  |  |
| 1.1 | Izboljšava lokacijske natančnosti grafičnih podatkov | | 2550-22-0013 | 221463 | 306.510 |  |  |
| 1.2 | Nove izmere | | 2550-22-0013 | 221463 | 576.973 |  |  |
| 1.3 | Evidentiranje mejnih točk na mejah katastrskih občin | | 2512-11-0002 | 231367 | 5.000 | 5.000 |  |
| 1.4 | Izvedba podpore izvajanju postopkov vodenja in vzdrževanja podatkov nepremičninskih evidenc po ZKN | | 2512-11-0002 | 231367 | 80.000 | 28.000 | 23.000 |
| 1.5 | Zajem podatkov o novih in spremenjenih stavbah na območjih izvedenega cikličnega aerosnemanja | | 2512-11-0002 | 231367 | 17.000 |  | 17.000 |
| 1.6 | Izvedba sistematične izboljšave grafičnega sloja bonitet zemljišč | | 2512-11-0002 | 231367 | 0 |  |  |
| 1.7 | Raziskovalna naloga (CRP 2023) | | 2512-11-0002 | 231367 | 10.000 |  |  |
| 1.8 | Dopolnitve in nadgradnje programskih rešitev | | 2552-21-0001 | 231367 | 548.000 |  |  |
| 1.9 | Državna geodetska infrastruktura | | 2512-11-0003 | 231368 | 45.000 |  |  |
| 1.10 | Operativna izvedba meritev | | 2512-11-0003 | 231368 | 40.000 |  |  |
| 1.11 | Topografski podatki | | 2512-11-0004 | 231368 | 88.250 | 15.000 | 12.000 |
| 1.12 | Zemljepisna imena | | 2512-11-0004 | 231368 | 10.000 | 10.000 |  |
| 1.13 | Podatki daljinskega zaznavanja | | 2512-11-0004 | 231368 | 220.000 |  | 105.000 |
| 1.14 | Državne in vojaške karte | | 2512-11-0004 | 231368 | 65.000 | 65.000 |  |
| 1.14 | Državne in vojaške karte - MORS | | 1911-21-0005 | 130011 | 40.000 | 40.000 |  |
| 1.15 | Dela na meji z Republiko Hrvaško | | 2512-11-0004 | 231368 | 5.000 |  |  |
| 1.16 | Modeli vrednotenja nepremičnin | | 2552-20-0001 | 231369 | 0 |  |  |
|  | Geodezija, topografija in kartografija | |  |  |  |  |  |
| 2 | Državni geodetski referenčni sistem | |  |  |  |  |  |
| 2.1 | Državna geodetska infrastruktura | | 2512-11-0003  2552-21-0001  2552-21-0001 | 231368  231368  231373 | 220.000  55.000  55.000 |  | 65.000 |
| 3 | Državni topografski sistem | |  |  |  |  |  |
| 3.1 | Topografski podatki | | 2512-11-0004  2552-21-0001 | 231368  231368 | 55.000  65.000 | 10.000 |  |
| 3.2 | Zemljepisna imena | | 2512-11-0004 | 231368 | 17.000 |  |  |
| 3.3 | Podatki daljinskega zaznavanja | | 2512-11-0004 | 231368 | 4.000 |  | 4.000 |
| 3.4 | Posodobitev kartografskih podlag 1:25.000 – MORS | | 1911-23-0007 | 221043 | 174.135 | 58.050 |  |
| 3.4 | Posodobitev kartografskih podlag 1:25.000 – MORS | | 1911-23-0007 | 221044 | 58.045 | 19.350 |  |
| 3.5 | Posebne naloge na področju kartografije in topografije za potrebe Ministrstva za obrambo | | 1911-21-0005 | 130011 | 150.500 | 150.500 |  |
| 4 | Geodetska dela na državni meji | |  |  |  |  |  |
| 4.1 | Vzdrževanje državne meje z Avstrijo, Italijo in Madžarsko | | 2512-11-0004 | 231368 | 90.000 |  |  |
|  | Evidentiranje nepremičnin | |  |  |  |  |  |
| 5 | Vodenje in vzdrževanje nepremičninskih evidenc | |  |  |  |  |  |
| 5.1 | Informacijska podpora vodenju nepremičninskih evidenc | | 2512-11-0001 | 231367 | 1.190.000 | 18.000 |  |
| 5.2 | Izboljšava podatkov – terenske meritve | | 2512-11-0001 | 231367 | 14.000 |  |  |
| 6 | Zbirni kataster gospodarske javne infrastrukture | |  |  |  |  |  |
| 6.1 | Informacijska podpora vodenja zbirnega katastra GJI | | 2512-11-0005 | 231367 | 226.000 |  |  |
|  | Množično vrednotenje nepremičnin | |  |  |  |  |  |
| 7 | Množično vrednotenje nepremičnin | |  |  |  |  |  |
| 7.1 | Evidenca trga nepremičnin | | 2552-20-0001 | 231369 | 87.000 | 0 | 0 |
| 7.2 | Evidenca vrednotenja | | 2552-20-0001 | 231369 | 200.000 | 0 | 0 |
| 7.3 | Modeli vrednotenja nepremičnin | | 2552-20-0001 | 231369 | 180.000 | 0 | 0 |
| 7.4 | Strokovne naloge in administracija | | 2552-20-0001 | 231369 | 100.000 | 80.000 | 0 |
| 7.5 | Pošiljanje zbirnih potrdil evidence vrednotenja (prerazporeditev) | | 2552-20-0001 | 231369 | 2.400.000\* | 50.000 | 0 |
|  | Posredovanje podatkov | |  |  |  |  |  |
| 8 | Infrastruktura za prostorske informacije | |  |  |  |  |  |
| 8.1 | Vključevanje podatkov GU v razvojne in raziskovalne projekte | | 2512-11-0006  2512-11-0006 | 231370  231365 | 105.087  220.000 | 189.100 |  |
| 8.2 | Koordinacija, upravljanje in operativna podpora NTS | | 2512-11-0012 | 231365 | 10.000 |  |  |
|  | Informacijska tehnologija, distribucija in kulturna dediščina | |  |  |  |  |  |
| 9 | Informacijska tehnologija | |  |  |  |  |  |
| 9.1 | Podpora informacijski tehnologiji in uporabniška pomoč | | 2512-11-0006 | 231370 | 52.667 |  |  |
|  |  | | 2552-21-0001 | 231370 | 50.000 |  |  |
| 10 | Distribucija in podpora uporabnikom | |  |  |  |  |  |
| 10.1 | Razvoj in podpora delovanju distribucijskega sistema | | 2512-11-0006  2512-11-0006  2552-21-0001 | 231370  231373  231373 | 376.699  138.500  80.000 | 40.000 |  |
|  | Sofinanciranje ARS – digitalizacija | | 3341-24-0001 | 160220 | 10.000 | 10.000 |  |
| 10.2 | Izdajanje podatkov SIGNAL | | 2512-11-0006 | 231373 | 16.500 | 16.500 |  |
| 11 | Kulturna in tehnična dediščina | |  |  |  |  |  |
| 11.1 | Upravljanje območja GEOSS | | 2512-11-0006 | 231370 | 39.634 |  |  |
|  | Investicije in investicijsko vzdrževanje državnih organov | |  |  |  |  |  |
| 12 | Investicije, podporna dejavnost in administracija | |  |  |  |  |  |
| 12.1 | Investicije brez računalniške opreme | | 2552-21-0001 | 231366 | 70.000 |  |  |
| 12.2 | Osnovna sredstva – sredstva kupnine od prodaje drž. premoženja | | 2552-21-0001 | 231372 | 6.000 |  |  |
| 12.3 | Osnovna sredstva in aktivirane bančne garancije – sredstva odškodnine | | 2512-11-0012 | 231374 | 4.000 |  |  |
| 12.4 | Osnovna sredstva poslovni prostori – sredstva najemnine | | 2552-21-0001 | 231371 |  |  |  |
| 12.5 | Obvladovanje epidemije – COVID-19 | | 2552-21-0001 | 231610 |  |  |  |
|  | Materialni stroški in plače | |  |  |  |  |  |
| 12.6 | | Usposabljanje uslužbencev Geodetske uprave RS | 2512-11-0012 | 231365 | 20.000 | 10.000 |  |
|  | |  | 2512-11-0003 | 231368 | 10.000 |  |  |
| 12.7 | | Promocija zdravja na delovnem mestu GURS | 2562-23-0001 | 231365 | 15.000 |  |  |
| 12.8 | | Mednarodno sodelovanje in članarine | 2512-11-0012  2512-11-0006 | 231365  231370 | 50.000 | 10.000 |  |
| 12.9 | | Ostali materialni stroški | 2512-11-0012 | 231365 | 1.305.000 |  |  |
| 12.10 | | Plače | 2512-11-0012 | 231364 | 20.611.500 |  |  |

\*\* V okviru MNVP (PU 2560) bodo v letu 2025 prerazporejena dodatna sredstva v višini 2,4 mio EUR za namen pošiljana pisnih obvestil lastnikom o podatkih in vrednostih njihovih nepremičnin. Sredstva se bodo prerazporedila iz proračunskih postavk 231337 – Sanacija plazov velikega obsega v skupnem znesku 2.000.000,00 EUR (točneje iz projekta 2552-23-0002 – Plazovi večjega obsega) in 231709 – Plačilo DDV za NOO v skupnem znesku 400.000 EUR (točneje iz projektov 2550-23-0007 -Plazenje v zaledju naselja Koroška Bela v znesku 100.000,00 EUR, 2550-23-0013-Plaz Slano Blato v Občini Ajdovščina v znesku 150.000,00 EUR, 2550-23-0014-Plaz Macesnik v občini Solčava v znesku 150.000,00 EUR).

|  | | Ukrep | Proračunska postavka | Program 2025  v EUR | Od tega za GI javna služba  v EUR | Od tega za GI javno pooblastilo  v EUR |
| --- | --- | --- | --- | --- | --- | --- |
|  | Geodetski inštitut Slovenije |  |  |  |  |  |
| **13** | **Naloge Geodetskega inštituta s področja dela drugih resorjev** |  |  |  |  |  |
| **13.1** | **Ministrstvo za infrastrukturo** |  |  |  |  |  |
| 13.1.1 | Tehnična pomoč, svetovanje, vzdrževanje hidrografskih baz in kart ter distribucija uporabnikom | 2430-17-0015 | 574710 | 115.000 | 115.000 |  |
| 13.1.2 | Organizacija in nadzor izvedbe hidrografskih meritev v slovenskem morju za potrebe rednega posodabljanja pomorskih kart in publikacij | 2430-17-0015 | 574710 | 205.000 | 205.000 |  |
| 13.1.3 | Organizacija in nadzor izvedbe določitve tipa morskega dna v slovenskem morju | 2430-17-0015 | 574710 | 80.000 | 80.000 |  |
| 13.1.4 | Vzpostavitev podatkovne hidrografske baze in geoportala hidrografskih podatkov | 2430-17-0015 | 574710 | 250.000 | 250.000 |  |
| 13.1.5 | Zagotavljanje, vzdrževanje in verificiranje geodetskih podatkov za potrebe civilnega letalstva | 2411-11-0004 | 130070 | 50.000 | 50.000 |  |
| **13.2** | **Ministrstvo za zunanje in evropske zadeve** |  |  |  |  |  |
| 13.2.1 | Tehnična pomoč in svetovanje | 1811-24-000008 | 4012 | 25.000 | 25.000 |  |
| **13.3** | **Ministrstvo za kmetijstvo gozdarstvo in prehrano** |  |  |  |  |  |
| 13.3.1 | Obnova podatkov evidence dejanske rabe kmetijskih in gozdnih zemljišč na podlagi razpoložljivih ortofoto (DOF) posnetkov | 2330-20-0044 | 170053 | 300.000 | 300.000 |  |
| **13.4** | **Ministrstvo za naravne vire in prostor** |  |  |  |  |  |
| 13.4.1 | Razvojne in strokovno tehnične naloge na področju urejanja prostora (zaključek nalog iz leta 2024) | 2511-11-0032 | 231448 | 102.053,00 | 102.053,00 |  |
| 13.4.2 | Razvojne in strokovno tehnične naloge na področju urejanja prostora (pogodba 2025) | 2511-11-0032 | 231448 | 197.947,00 | 197.947,00 |  |
| 13.4.3 | Razvojne in strokovno tehnične naloge v projektu Zeleni slovenski lokacijski okvir (pogodba 2024 in 2025) | 2550-22-0013 | 221460 (SLO4D)  231654(DDV za NOO) | 240.000,00  (196.721,31 + 43.278,69) | 240.000,00 |  |
| 13.4.4 | Izdelava urbanističnih in krajinskih zasnov – strokovno tehnična podpora pri izbiri izdelovalcev UZ in KZ za RPP | 2511-11-0036 | 231447 | 950.000 | 950.000 |  |
| 13.4.5 | Podpora uvajanju principov krožnega gospodarjenja s prostorom | 2511-11-0036 | 231447 | 74.592,50 | 74.592,50 |  |
| **13.5** | **Ministrstvo za okolje, podnebje in energijo** | 2511-11-0036 |  |  |  |  |
| 13.5.1 | Omogočanje multimodalne mobilnosti oseb z različnimi oviranostmi | 2430-21-3345 | 231444 | 362.000 | 362.000 |  |
| 13.5.2 | Pilotno testiranje izvedbe »prevoza na klic« - Invalidi v javnem potniškem prevozu 2025 | 2430-21-3345 | 231444 | 38.000 | 38.000 |  |
| 13.5.3 | **Agencija Republike Slovenije za okolje**  Izvajanje nalog Nacionalnega referenčnega centra za pokrovnost (NRC Land Cover) v okviru omrežja EIONET-SI | EU sredstva |  |  |  |  |
| **13.6** | **Ministrstvo za naravne vire in prostor – Direkcija Republike Slovenije za vode** |  |  |  |  |  |
| 13.6.1 | Strokovno tehnična pomoč pri vzdrževanju prostorskih podatkovnih zbirk hidrografije in vodnih zemljišč ter razvoju sistema za njihovo vzdrževanje | 2555-19-0006 | 231588 | 600.000 | 600.000 |  |
| **13.7** | **Ministrstvo za solidarno prihodnost** |  |  |  |  |  |
| 13.7.1 | Inicialna vzpostavitev evidence javnih najemnih stanovanj v Republiki Sloveniji (zaključek nalog iz leta 2024) | 2550-16-0003 | 231332 | 29.500 | 29.500 |  |
| 13.7.2 | Nadaljevanje inicialne vzpostavitve evidence javnih najemnih stanovanj v Republiki Sloveniji | 2550-16-0003 | 231332 | 50.000 | 50.000 |  |
| **13.8** | **Ministrstvo za pravosodje** |  |  |  |  |  |
| 13.8.1 | Nadgradnja evidence podatkov o nepremičninah v lasti Republike Slovenije in upravljanju Ministrstva za pravosodje in prostorskega informacijskega sistema | 2030-20-0010 | 298710 investicije in investicijsko vzdrževanje zgradb pravosodnih organov | 40.000 | 40.000 |  |
| **13.9** | **Javna agencija Republike Slovenije za varnost prometa** |  |  |  |  |  |
| 13.9.1 | Urejanje podatkov šolskih poti |  |  | 50.000 | 50.000 |  |
| **13.10** | **Ministrstvo za vzgojo in izobraževanje** |  |  |  |  |  |
| 13.10.1 | Šolski prostor – vzpostavitev prostorskega informacijskega sistema | 3350-25-009 | 231820 Raziskovalne in strokovne naloge za izobraževanje | 50.000 | 50.000 |  |

**B. Program dela za leto 2025 po proračunskih postavkah Geodetske uprave RS**

| Pregled po proračunskih postavkah | Proračunska postavka | Program 2025  v EUR | Od tega za GI javna služba  v EUR | Od tega za GI javno pooblastilo  v EUR |
| --- | --- | --- | --- | --- |
| Plače | 231364 | 20.611.500 | 0 | 0 |
| Materialni stroški | 231365 | 1.620.000 | 209.100 | 0 |
| Investicije in investicijsko vzdrževanje državnih organov | 231366 | 70.000 | 0 | 0 |
| Evidentiranje nepremičnin | 231367 | 2.090.000 | 51.000 | 40.000 |
| Geodezija, topografija in kartografija | 231368 | 989.250 | 100.000 | 186.000 |
| Množično vrednotenje nepremičnin | 231369 | 2.967.000 | 80.000 | 0 |
| Posredovanje podatkov | 231370 | 624.087 | 0 | 0 |
| Poslovni prostori – sredstva najemnine | 231371 | 0 | 0 | 0 |
| Osnovna sredstva – kupnine od prodanega državnega premoženja | 231372 | 6.000 | 0 | 0 |
| Glavni urad – geodetski podatki | 231373 | 290.000 | 56.500 | 0 |
| Osnovna sredstva – sredstva odškodnine | 231374 | 4.000 | 0 | 0 |
| Plačilo DDV za NOO GURS | 231707 | 1.455.000 | 0 | 0 |
| C2K7IK Zeleni slovenski lokacijski okvir-NOO-MOP-GURS | 221463 | 5.370.195 | 0 | 0 |
| C2K7IK Zeleni slovenski lokacijski okvir-SGI-NOO-MOP-GURS | 221464 | 2.948.967 | 0 | 0 |
| **SKUPAJ Geodetska uprava RS** |  | **30.726.837\*** | **496.600** | **226.000** |
|  |  |  |  |  |

\* v seštevku ni PP 221463 in 221464, ki nista sestavni del proračuna PU 2562 Geodetska uprava RS, ampak PU 1621 URSOO; program zajema podatke za veljavni proračun (PP221463 in 221464 podatke za veljavni plan) na dan 21. 1. 2025 DPS-06-68

**C. Zeleni slovenski lokacijski okvir (GreenSLO4D) – finančni del**

|  |  |  |  |  |  |  |
| --- | --- | --- | --- | --- | --- | --- |
| Številka | Opis | Ukrep | Proračunska postavka | Program 2025 v EUR | Od tega za GI javna služba v EUR | Od tega za GI javno poobla. v EUR |
| A. | Vsebinske naloge Geodetske uprave GreenSLO4D | | | | | |
| I. | Infrastruktura za prostorske informacije | 2550-22-0013 | 221463 (brez plač) | 787.064 |  |  |
| 221463 (plače) | 365.000 |  |  |
| 231707 | 173.154 |  |  |
| II. | Državni koordinatni sistem | 2550-22-0013 | 221463 | 174.198 |  |  |
| 231707 | 38.323 |  |  |
| III. | Državni topografski sistem | 2550-22-0013 | 221463 | 1.141.800 | 213.934 | 23.045 |
| 231707 | 251.196 | 47.066 |  |
| IV. | 3D Kataster | 2550-22-0013 | 221463 | 1.216.899 | 234.000 |  |
| 231707 | 343.228 | 66.000 |  |
| V. | Množično vrednotenje nepremičnin | 2550-22-0013 | 221463 | 774.504 |  |  |
| 231707 | 170.390 |  |  |
|  | **SKUPAJ PP 221463** |  | 221463 | **4.459.465** | 447.934 | 23.045 |
|  | **SKUPAJ PP 231707** |  | 231707 | **976.291** | 113.066 |  |
| B. | Horizontalne naloge GreenSLO4D | | | | | |
| I. | Skupna geoinformacijska infrastruktura | 2550-22-0013 | 221464 | 1.423.558 |  |  |
| 231707 | 313.182 |  |  |
| II. | Podpora vodenju projektov – projektna pisarna | 2550-22-0013 | 221464 (brez plač) | 727.960 |  |  |
| 221464 (plače) | 0 |  |  |
| 231707 | 160.151 |  |  |
|  | **SKUPAJ PP 221464** |  | 221464 | **2.151.518** |  |  |
|  | **SKUPAJ PP 231707** |  | 231707 | **473.333** |  |  |
| **Skupaj:** |  |  |  | **8.060.607** | **561.000** | **23.045** |